cyanic-selkie/wikianc huggingface dataset:
ബോഹ് പ്രെഡ്‌വൈസ്നിജ് നരോഡിൽ‌സ്ജ
പശ്ചാത്തലം
പടിഞ്ഞാറൻ ഉക്രെയ്നിലെ ഏറ്റവും പ്രശസ്തമായ കരോളുകളിലൊന്നായ ഇത് ഉക്രേനിയൻ പ്രവാസികളിൽ പരമ്പരാഗത പന്ത്രണ്ട് വിഭവങ്ങളുള്ള ക്രിസ്മസ് ഈവ് അത്താഴം ചരിത്രപരമായ ഗലീഷ്യയിലെ പല ഭാഗങ്ങളിലും വിളമ്പുന്നതിന് മുമ്പ് ഈ കരോൾ ആലപിക്കുന്നത് പതിവാണ്. ക്രിസ്മസ് ദിനം മുതൽ കാൻഡിൽമാസ് വരെ ദിവ്യ ആരാധനയുടെ അവസാനത്തിൽ പള്ളികളിലും ഇത് ആലപിച്ചു.
പതിനെട്ടാം നൂറ്റാണ്ടിന്റെ അവസാനത്തിൽ പോച്ചൈവ് മൊണാസ്ട്രിയിൽ പ്രസിദ്ധീകരിച്ച പുണ്യഗാനങ്ങളുടെ ഉക്രേനിയൻ സമാഹാരമായ "ബോഹ്ലാസ്നിക്" എന്ന പുസ്തകത്തിലാണ് "ബോഹ് പ്രെഡ്‌വൈസ്നിജ് നരോഡിൽ‌സ്ജ". കവി ഇവാൻ ഫ്രാങ്കോ ഇത് ഉക്രേനിയൻ പള്ളിയിലെ ഏറ്റവും മികച്ച ഗാനമായി കണക്കാക്കി ഇതിനെ "കരോളുകൾക്കിടയിലെ ഒരു മുത്ത്" എന്ന് വിളിക്കുന്നു.
വരികൾ
ഈ കരോളിന്റെ ഒന്നിലധികം പതിപ്പുകൾ ഉണ്ട്. 2 മുതൽ 10 വരെ നീളമുള്ള വരികളുണ്ട്. ഈ പതിപ്പിൽ 7 വരികൾ ഉൾപ്പെടുന്നു. മാത്രമല്ല ഇത് യുണൈറ്റഡ് സ്റ്റേറ്റ്സിൽ ആരാധനാപരമായി ഉപയോഗിക്കുന്ന ഏറ്റവും സാധാരണമായ രൂപത്തെ പ്രതിഫലിപ്പിക്കുന്നു.
അവലംബം
വർഗ്ഗം:ഉക്രേനിയൻ നാടോടി ഗാനങ്ങൾ വർഗ്ഗം:ഉക്രേനിയൻ പാരമ്പര്യങ്ങൾ
ദ ഇഡിയറ്റ്
ഫിയോദർ ദസ്തയേവ്‌സ്കിയുടെ പ്രശസ്തമായ നോവലാണ് ദ ഇഡിയറ്റ്.എ.സി ഗ്രേലിങ്ങിന്റെ അഭിപ്രായത്തിൽ ദസ്തയേവ്‌സ്കിയുടെ ഏറ്റവും മഹത്തരമായ കൃതിയാണ് ദ ഇഡിയറ്റ്.
അവലംബം
വർഗ്ഗം:ദസ്തയേവ്‌സ്കിയുടെ നോവലുകൾ‎
റോഡോഡെൻഡ്രോൺ ഷ്ലിപ്പെൻബച്ചി
കൊറിയൻ ഉപദ്വീപിലും മഞ്ചൂറിയ (ലിയോണിംഗ്, നീ മംഗോൾ), ജപ്പാൻ, റഷ്യൻ ഫാർ ഈസ്റ്റ് എന്നിവിടങ്ങളിലും കാണപ്പെടുന്ന റോഡോഡെൻഡ്രോൺ ഇനമാണ് റോഡോഡെൻഡ്രോൺ ഷ്ലിപ്പെൻബച്ചി അഥവാ റോയൽ അസലിയ. കൊറിയൻ കുന്നിൻ പ്രദേശങ്ങളിൽ 400-1,500 മീറ്റർ (1,300–4,900 അടി) സമുദ്രനിരപ്പിൽ നിന്നും ഉയരത്തിൽ വളരുന്ന ഒരു കുറ്റിച്ചെടിയാണ് ഇത്.
ഇടതൂർന്ന ഇലപൊഴിയും വനങ്ങളിൽ 4.5 മീറ്റർ (15 അടി) ഉയരത്തിൽ വളരുന്ന ഈ കുറ്റിച്ചെടി സാധാരണയായി കൂടുതലും 1-2 മീറ്റർ (3.3–6.6 അടി) പൊക്കത്തിൽ വളരുന്നു.
അവലംബം
വർഗ്ഗം:ജപ്പാനിലെ സസ്യജാലം വർഗ്ഗം:ചൈനയിലെ സസ്യജാലം വർഗ്ഗം:റഷ്യയിലെ സസ്യങ്ങൾ വർഗ്ഗം:എറിക്കേസീ വർഗ്ഗം:കുറ്റിച്ചെടികൾ വർഗ്ഗം:എറിക്കേൽസ് വർഗ്ഗം:റോഡോടെൻഡ്രോൻ
ബെസ്റ്റ് ബേക്കറി കേസ്
2002 ലെ ഗുജറാത്ത് കലാപവുമായി ബന്ധപ്പെട്ടു നടന്ന അക്രമസംഭവങ്ങളിൽ ഹനുമാൻ തെക്രി പ്രദേശത്ത് ഒരു ബേക്കറിയും, അതിലെ 14 പേരേയും അഗ്നിക്കിരയാക്കിയ സംഭവത്തെതുടർന്നുണ്ടായ കേസ് ആണ് ബെസ്റ്റ് ബേക്കറി കേസ്, അഥവാ തുളസി ബേക്കറി കേസ് എന്നറിയപ്പെടുന്നത്. 2002- മാർച്ച് ഒന്നിന് ഷേക്ക് വിഭാഗത്തിൽപ്പെട്ട ആളുകൾ നടത്തിയിരുന്ന ബെസ്റ്റ് ബേക്കറി, അക്രമികൾ തീവെച്ചു. കുടുംബാംഗങ്ങളായ 11 മുസ്ലിം വംശജരും, ജോലിക്കാരായ 3 ഹിന്ദു സമുദായക്കാരുമായിരുന്നു കൊല്ലപ്പെട്ടത്. ഗുജറാത്ത് കലാപത്തെതുടർന്ന് ഗുജറാത്ത് സർക്കാർ പിന്തുടർന്നുപോന്ന ദുരൂഹമായ നടപടികളുടേയും, അവിടെ നടന്ന നരഹത്യയുടേയും ഒരു പ്രതീകമായിരുന്നു ബെസ്റ്റ് ബേക്കറി സംഭവം.
പശ്ചാത്തലം
2002 മാർച്ച് ഒന്നിന് ഗുജറാത്തിലെ വദോദരയിൽ വംശീയ ലഹള കത്തിപടരുമ്പോൾ ഹനുമാൻ തെക്രി എന്ന പ്രദേശത്തെ ഒരു കൊച്ചു ബേക്കറിയെ അക്രമാസക്തരായ ജനക്കൂട്ടം ആക്രമിക്കുകയായിരുന്നു. ഷേക്ക് സമുദായത്തിൽപ്പെട്ട ഒരു കുടുംബമായിരുന്നു ഈ ബേക്കറി നടത്തിയിരുന്നത്. ജനക്കൂട്ടം ബേക്കറി ആക്രമിക്കുമ്പോൾ കുടുംബാംഗങ്ങളായ പതിനൊന്നുപേരും, ബേക്കറിയിലെ ജോലിക്കാരായ 3 പേരും അതിനകത്തുണ്ടായിരുന്നു. ഇവർ രക്ഷപ്പെട്ടുപോകാൻ അനുവദിക്കാതെ, അക്രമികൾ പതിനാലുപേരേയും അതിനകത്തിട്ടു തന്നെ അഗ്നിക്കിരയാക്കി.
ഗുജറാത്ത് കലാപകാലത്ത് നടന്ന മറ്റു പല കേസുകളേയും പോലെ, ഈ കേസിലും പോലീസ് അന്വേഷണത്തിൽ ധാരാളം ന്യൂനതകൾ ഉണ്ടായിരുന്നു. ദൃക്സാക്ഷികളുടെ മൊഴിയെടുക്കാനോ, തെളിവുകൾ നഷ്ടപ്പെടുന്നതിനു മുമ്പ് ശേഖരിക്കാനോ, പ്രതികളെന്നു സംശയിച്ചവരെ ചോദ്യം ചെയ്യാനോ പോലീസ് ആദ്യ ഘട്ടത്തിൽ തയ്യാറായില്ല. പ്രതികൾക്കെതിരേ പിന്നീട് ശക്തമായ തെളിവുകൾ ലഭിച്ചുവെങ്കിലും, സംഭവത്തിലെ ഇരകൾക്ക് അവർ അർഹിച്ച നീതി ലഭിച്ചില്ല.
കേസ്
സംഭവം നടന്നതിന്റെ പിറ്റേ ദിവസം, സക്കീറ ഷേഖ് എന്ന പത്തൊമ്പതു വയസ്സുകാരിയാണ് അക്രമത്തെക്കുറിച്ച് ആദ്യമായി പരാതി നൽകാൻ തയ്യാറായത്. സക്കീറ സംഭവത്തിന്റെ ദൃക്സാക്ഷി കൂടിയായിരുന്നു. തന്റെ കുടുംബാംഗങ്ങളെ ജനക്കൂട്ടം തീവെച്ചുകൊല്ലുന്നത് താൻ കണ്ടുവെന്ന് സക്കീറ പോലീസിനു നൽകിയ പരാതിയിൽ പറയുന്നു. കലാപസമയത്ത് അക്രമാസക്തമായ ജനക്കൂട്ടം മുദ്രാവാക്യങ്ങൾ മുഴക്കിക്കൊണ്ട് ബേക്കറിയെ സമീപിച്ചപ്പോൾ, ഭയന്നു പോയ കുടുംബാംഗങ്ങൾ രക്ഷപ്പെടുവാൻ വേണ്ടി വീടിന്റെ മുകൾ നിലയിലേക്കു പോവുകയും, ചിലർ ഒന്നാം നിലയിലുള്ള മുറിയിൽ ഒളിച്ചിരിക്കുകയും ചെയ്തു എന്ന് സക്കീറയുടെ സാക്ഷി മൊഴിയിൽ രേഖപ്പെടുത്തിയിരിക്കുന്നു.
വിചാരണ നടന്നുകൊണ്ടിരിക്കുന്നതിനിടെ 2003 മാർച്ച് 23 ന് സക്കീറ ഷേഖ് ഉൾപ്പെടെ, 73 സാക്ഷികളിൽ 37 പേരും കൂറുമാറി. 2003 ജൂൺ 27 ന് കോടതി പുറപ്പെടുവിച്ച വിധിന്യായത്തിൽ കുറ്റം ചുമത്തപ്പെട്ട 21 പേരും കുറ്റക്കാരാണെന്ന് കണ്ടെത്തി. ചില ദൃക്സാക്ഷികൾ കോടതിയിലെത്തി മൊഴി നൽകുവാൻ മാത്രമുള്ള മാനസികാവസ്ഥയിലല്ലെന്ന് കോടതിയിൽ ബോധിപ്പിക്കപ്പെട്ടു. പ്രഥമവിവരറിപ്പോർട്ട് സമർപ്പിക്കുന്നതിലും, തെളിവുകൾ ശേഖരിക്കുന്നതിലും, ഗുജറാത്ത് സർക്കാർ വീഴ്ച വരുത്തിയെന്ന് കോടതി നിരീക്ഷിക്കുകയുണ്ടായി.
അവലംബം
വർഗ്ഗം:കൂട്ടക്കൊലകൾ വർഗ്ഗം:2002-ലെ ഗുജറാത്ത് കലാപം
നാട്ടുകുടുക്ക
കേരളത്തിലെ പൂന്തോട്ടങ്ങളിൽ ധാരാളമായി കാണപ്പെടുന്ന ഒരു ശലഭമാണ് നാട്ടുകുടുക്ക (Graphium doson). നീലവിറവാലൻ എന്നും വിളിക്കാറുണ്ട്. വിറളി പിടിച്ച് പറക്കുന്ന സ്വഭാവമാണ് ഇവയ്ക്ക്. ചിറകിൽ വെള്ളയും നീലയും നിറത്തിലുള്ള പൊട്ടുകൾ കാണാം. ചമ്പകം, ആത്ത, അരണമരം, അശോകം, വഴന, കാരപ്പൂമരം എന്നിവയുടെ ഇലകളിലാണ് സാധാരണ മുട്ടയിടാറുള്ളത്.
പുറം കണ്ണികൾ
വർഗ്ഗം:രോമപാദ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
എം. ശാരദ മേനോൻ
ഇന്ത്യക്കാരിയായ ഒരു മനഃശാസ്ത്രജ്ഞയും സാമൂഹികപ്രവർത്തകയും ചെന്നൈ ആസ്ഥാനമായ ലാഭരഹിതസംരംഭമായ, സ്കിസോഫ്രീനിയയും മറ്റു മാനസികവൈകല്യമുള്ളവരുമായ രോഗികളെ പുനരധിവസിപ്പിക്കാനുള്ള സ്‌കീസോഫ്രീനിക് കെയർ ആൻഡ് റിസർച്ച് ഫൗണ്ടേഷൻ (സ്‌കാർഫ്)-ന്റെ സ്ഥാപകയുമാണ് എം ശാരദ മേനോൻ (Mambalikalathil Sarada Menon) ( (5 ഏപ്രിൽ 1923 – 5 ഡിസംബർ 2021). മുൻപ് മദ്രാസ് മെഡിക്കൽ സർവീസിൽ ഓഫീസർ ആയിരുന്ന ഇവർ ഇന്ത്യയിലെ ആദ്യ വനിതാ മനശാസ്ത്രജ്ഞയാണ്. സാമൂഹികസേവനങ്ങളെ മുൻനിർത്തി 1992-ൽ പദ്മഭൂഷൻ ലഭിച്ചു. തമിഴ്നാട് സർക്കാരിന്റെ ഔവയാർ പുരസ്‌കാരം അടക്കം മറ്റ് പുരസ്കാരങ്ങളും അവർ നേടിയിട്ടുണ്ട്.
ജീവിതരേഖ
ഉപരിപഠനം പൂർത്തിയാക്കിയ ശാരദ മേനോന് ചെന്നൈയിലെ മെന്റൽ ഹെൽത്ത് ഇൻസ്റ്റിറ്റ്യൂട്ടിലാണ് ജോലി ലഭിച്ചത്. 1961-ൽ ഇവിടെ സൂപ്രണ്ടായി. മാനസികാസ്വാസ്ഥ്യമുള്ളവരുമായി സൗഹാർദപരമായ ഇടപെടൽ ഇവിടെ നിന്നാണ് തുടങ്ങുന്നത്. 1978-ൽ വിരമിച്ചു. മാനസികാസ്വാസ്ഥ്യമുള്ളവരെ ചികിത്സിക്കുന്നതിനൊപ്പം അവരെ പുനരധിവസിപ്പിക്കുന്നതിനും പ്രത്യേക ശ്രമങ്ങൾ നടത്തി. 1984-ൽ സ്‌കീസോഫ്രീനിക് കെയർ ആൻഡ് റിസർച്ച് ഫൗണ്ടേഷൻ (സ്‌കാർഫ്) എന്ന സന്നദ്ധ സംഘടന സ്ഥാപിച്ചു. ഇന്ത്യയിലെത്തന്നെ അറിയപ്പെടുന്ന പ്രസ്ഥാനമായി ഇത് വളർന്നു. ഇതോടൊപ്പം മാനസികാസ്വാസ്ഥ്യമുള്ളവരുടെ കുടുംബ സംഘടനയായ ആശയ്ക്കും രൂപം നൽകി.
പുറത്തേക്കുള്ള കണ്ണികൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:1923-ൽ ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:മലയാളികൾ
ജയമംഗലി കൃഷ്ണമൃഗ സങ്കേതം
ഇന്ത്യൻ സംസ്ഥാനമായ കർണ്ണാടകയിലെ തുംകൂർ ജില്ലയിൽ സ്ഥിതിചെയ്യുന്ന സങ്കേതമാണ് ജയമംഗലി കൃഷ്ണമൃഗ സംരക്ഷിത പ്രദേശം. ഇത് തുംകൂർ ജില്ലയിലെ ഏക സംരക്ഷിത പ്രദേശമാണിത്. കർണ്ണാടകയിലെ വടക്ക്കിഴക്കേയറ്റത്തുള്ള തുംകൂർ ജില്ലയിലെ മധുഗിരി താലൂക്കിലെ മെയ്ദനഹള്ളിയുടെ അടുത്താണിത് സ്ഥിതിചെയ്യുന്നത്. മെയ്ദനഹള്ളി സംരക്ഷിത പ്രദേശം എന്നായിരുന്നു ഇതിന്റെ മുമ്പുള്ള പേര്. ഇത് ഡെക്കാൺ പീഠഭൂമിയുടെ ഭാഗമാണ്. ആന്ധ്രാപ്രദേശിലെ അനന്തപൂർ ജില്ലയുമായി അതിർത്തി പങ്കിടുന്ന പ്രദേശമാണിത്. 3.23 ചതുരശ്രകിലോമീറ്റർ പുൽമേടുകളും യൂക്കാലിപ്റ്റസ് കാടുകളും അക്കേഷ്യ മരങ്ങളും നിറഞ്ഞ പ്രദേശമാണിത്. റാണിബെന്നൂർ കൃഷ്ണമൃഗ സങ്കേതം കഴിഞ്ഞാൽ കർണ്ണാടകയിൽ ഏറ്റവും കൂടുതൽ കൃഷ്ണമൃഗത്തിനെ കാണപ്പെടുന്ന പ്രദേശമാണിത്. ലഘുചിത്രം|Blackbucks at Jayamangali Blackbuck Reserve ലഘുചിത്രം|Blackbuck at Jayamangali Conservation, Karnataka ലഘുചിത്രം|Blackbuck running away is it spots human intervention
സ്ഥാനം
കർണ്ണാടകയിലെ മധുഗിരി പട്ടണത്തിൽ നിന്നും 23 കിലോമീറ്റർ ദൂരെയാണ് ഈ സംരക്ഷിത പ്രദേശം. ആന്ധ്രാപ്രദേശിലെ ഹിന്ദുപൂർ പട്ടണത്തിൽ നിന്നും 20 അകലെയാണിത്. ഈ പ്രദേശത്തിന്റെ ഭൂസ്ഥിരാങ്കം 13 44’ 20” N and 7 19’ 41” E ആണ്.
External links
വർഗ്ഗം:കർണാടകത്തിലെ വന്യജീവിസങ്കേതങ്ങൾ
സാന്ദ്ര സിസ്‍നെറോസ്
സാന്ദ്ര സിസ്‍നെറോസ് (ജനനം : ഡിസംബർ 20, 1954) ഒരു അമേരിക്കൻ എഴുത്തുകാരിയാണ്. അവർ കൂടുതലറിയപ്പെടുന്നത് 1984 ൽ പ്രസിദ്ധീകരിക്കപ്പെട്ട തൻറെ ആദ്യനോവലായ "The House on Mango Street", 1991 ൽ പ്രസിദ്ധീകരിക്കപ്പെട്ട ചെറുകഥാ സമാഹാരമായ "Woman Hollering Creek and Other Stories" എന്നീ കൃതികളുടെ പേരിലാണ്. അവർക്ക് നാഷണൽ എൻഡോവ്‍മെൻറ് ഫോർ ആർട്ട്സ് ഫെലോഷിപ്പ് പോലെയുള്ള നിരവധി അവാർഡുകൾ ലഭിച്ചിട്ടുണ്ട്. അതുപോലെതന്നെ ചിക്കാനോ സാഹിത്യത്തിലെ എണ്ണപ്പെട്ട വ്യക്തിയുമാണ് അവർ.
ശീതരക്തജീവികൾ
സ്വന്തം ശരീരോഷ്മാവ് ക്രമീകരിക്കാൻ സാധിക്കാത്ത ജീവികളാണ് ശീതരക്തജീവികൾ അഥവാ അനിയതതാപികൾ  (Cold blooded). ചുറ്റുപാടുമുള്ള താപവ്യതിയാനങ്ങൾക്കനുസരിച്ച് ഇത്തരം ജീവികളുടെ ശരീര ഊഷ്മാവും വ്യതിചലിക്കുന്നു. തണുത്ത അന്തരീക്ഷത്തിലായിരിക്കുന്ന അവസ്ഥയിൽ ഇവയുടെ ശരീരോഷ്മാവ് കുറയുന്നു. ഇത്തരം അവസരങ്ങളിൽ ജീവികൾ ഊഷ്മാവ് വർദ്ധിപ്പിക്കാനായി വെയിൽ കായുകയും മറ്റും ചെയ്യുന്നു. ഊഷ്മാവ് വർദ്ധിച്ചിരിക്കുന്ന കാലാവസ്ഥയിൽ ഇവ തണുപ്പുള്ള സാഹചര്യത്തിലേക്കു നീങ്ങുന്നു.
പാമ്പുകളും മറ്റും ശീതരക്തജീവികളാണ്. ഇത്തരം ജീവികളുടെ ശരീരോഷ്മാവ് ക്രമാതീതമായി വർദ്ധിക്കുകയോ താഴുകയോ ചെയ്താൽ അത് ഇത്തരം ജീവികളുടെ നാശത്തിനു കാരണമാകുന്നു.
അമ്പിളി (ചലച്ചിത്രം)
ദേശീയ സൈക്ലിംഗ് ചാംപ്യനായ ബോബി കുര്യന് സ്വീകരണമൊരുക്കുന്ന അമ്പിളിയുടെയും നാട്ടുകാരുടെയും കഥയിൽ നിന്നാണ് ചിത്രം തുടങ്ങുന്നത്. ബോബി കുര്യൻ എന്ന കഥാപാത്രമായി അഭിനയിച്ചത് നായിക നസ്രിയ നസിമിൻറ്റെ സഹോദരൻ നിവിൻ നസിം ആണ്. പുതുമുഖമായ തൻവി റാം ആണ് നായിക.
കഥാസാരം
കുട്ടികളെ പോലെയാണ് പലപ്പോഴും അമ്പിളി(സൗബിൻ ഷാഹിർ). മുഖത്തെ നിഷ്കളങ്കമായ പുഞ്ചിരിയും ഉത്സാഹത്തിന്റെ ശരീരഭാഷയുമാണ് ആദ്യക്കാഴ്ചയിൽ തന്നെ അമ്പിളിയിൽ ആരും ശ്രദ്ധിക്കുന്ന കാര്യങ്ങൾ. ആ നാട്ടിലെ കുട്ടിക്കൂട്ടത്തിനൊപ്പം ക്രിക്കറ്റ് കളിക്കാനും കുസൃതികൾക്ക് കൂട്ടുനിൽക്കാനും തുടങ്ങി നാട്ടിൽ സ്വീകരണങ്ങൾ സംഘടിപ്പിക്കാൻ വരെ അമ്പിളി മുൻപന്തിയിൽ കാണും. അമ്പിളി തനിച്ചു ജീവിക്കുന്ന ആ വീട് കുട്ടിക്കൂട്ടത്തിന്റെ താവളമാണ്. നിഷ്കളങ്കനായ അമ്പിളിയെ ഇടയ്ക്കൊക്കെ ആളുകൾ പറ്റിക്കുന്നുണ്ടെങ്കിലും അവർക്കെല്ലാം പ്രിയങ്കരനാണ് അവൻ.കളിക്കൂട്ടുകാരിയായ ടീനയ്ക്ക്(തൻവി റാം) അമ്പിളിയോടുള്ള നിരുപാധികസ്നേഹമാണ് അമ്പിളിയുടെ ബലം. തിരിച്ച് ടീനയോടും ടീനയുടെ കുടുംബത്തോടും അനിയൻ ബേബിക്കുട്ടനോടുമെല്ലാം കറകളഞ്ഞ സ്നേഹം അമ്പിളിയും മനസ്സിൽ സൂക്ഷിക്കുന്നുണ്ട്. എന്നാൽ, ഒരു സന്ദർഭത്തിൽ അമ്പിളിയുടെയും ടീനയുടെയും സ്നേഹത്തിനു മുന്നിൽ വരുന്ന പ്രതിബന്ധങ്ങൾ കഥയ്ക്ക് കൂടുതൽ മിഴിവേകുന്നു. സ്നേഹത്തിനു മുന്നിലെ പ്രതിബന്ധങ്ങൾ തീർക്കാനുള്ള അമ്പിളിയുടെ യാത്രയാണ് തുടർന്ന് ഈ ചിത്രം പറയുന്നത്.
ലൊക്കേഷൻ
കേരളത്തിന് പുറമേ തമിഴ്‌നാട്, കർണാടക, ഗോവ, മഹാരാഷ്ട്ര, പഞ്ചാബ്, രാജസ്ഥാൻ, ഹിമാചൽപ്രദേശ് തുടങ്ങിയ സ്ഥലങ്ങളിലായിരുന്നു ഈ ചിത്രത്തിന്റെ പ്രധാന ലൊക്കേഷനുകൾ.
ടീസർ
ദുൽഖർ സൽമാൻ ആണ് ഈ ചിത്രത്തിന്റെ ടീസർ റിലീസ് ചെയ്തത്. അടുത്തിടെ കണ്ട ഏറ്റവും മനോഹരമായ ടീസറെന്ന് ദുൽഖർ അഭിപ്രായപ്പെട്ടിരുന്നു. ഒറ്റ ഷോട്ടിൽ ടീസറിലെ രംഗം ചിത്രീകരിച്ചതും വളരെയധികം ശ്രദ്ധിക്കപ്പെട്ടു.
മ്യുസിക്ക് ലോഞ്ച്
ചിത്രത്തിന്റെ ഓഡിയോ ലോഞ്ച് ലുലു മാളിൽ വച്ചു നടന്നു.ചടങ്ങിൽ കുഞ്ചാക്കോ ബോബൻ, സൗബിൻ ഷാഹിർ, നവീൻ നസീം, ദിലീഷ് പോത്തൻ, നസ്രിയ നസീം, തൻവി റാം, ഗ്രേസ് ആന്റണി, സംവിധായകൻ ജോൺ പോൾ ജോർജ് തുടങ്ങിയവരും ചിത്രത്തിന്റെ മറ്റ് അണിയറ പ്രവർത്തകരും പങ്കെടുത്തു.ചടങ്ങിനോടനുബന്ധിച്ച് ബെന്നി ദയാൽ, ആന്റണി ദാസൻ, സൂരജ് സന്തോഷ്, വിഷ്ണു വിജയ്, മധുവന്തി നാരായൺ എന്നിവർ ചേർന്ന് നടത്തിയ പ്രത്യേക സംഗീതപരിപാടിയും നടന്നിരുന്നു.
സംഗീതം
വിഷ്ണു വിജയ് ആണ് ഈ ചിത്രത്തിന്റെ സംഗീത സംവിധാനം നിർവ്വഹിച്ചത്.ചിത്രത്തിലെ ഞാൻ ജാക്സൺ അല്ലെടാ എന്ന ഗാനം വളരെയധികം ജനപ്രീതിയാർജിച്ചിരുന്നു.വാട്സ് ആപ്പ് സ്റ്റാറ്റസുകളും മറ്റും ഇടാൻ യുവാക്കൾ ഈ ഗാനം ഉപയോഗിച്ചു.ചിത്രത്തിൻറ്റെ ടീസറിൽ ഈ ഗാനമുൾപ്പെടുത്തിയിട്ടുണ്ട്.
ഡൊമിനിചിനോ
റോമൻ ചിത്രകാരനായിരുന്നു ഡൊമിനിചിനോ സാംപിയെറി. കരാക്കി കലാകുടുംബത്തിലെ ആനിബെയ്ൻ എന്ന ചിത്രകാരന്റെ ഉത്തമ ശിഷ്യനായിരുന്നു ഡൊമിനിചിനോ. ബൊളൊനീസ് ക്ലാസിസിസത്തിന്റെ പാരമ്പര്യം കാത്തുസൂക്ഷിക്കുന്നതിൽ ഇദ്ദേഹം അതീവ താത്പര്യം പ്രദർശിപ്പിച്ചു. കാൽവേർട്ട്, ലുഡൊവിക്കൊ കരാക്കി എന്നിവരോടൊപ്പം പരിശീലനം നടത്തിയ ശേഷം ഡൊമിനിചിനോ റോമിലേക്കു പോയി. ആനിബെയ്ൻ കരാക്കിയുടെ നേതൃത്വത്തിൽ അവിടെ പരിശീലനം നടത്തിയിരുന്ന ചിത്രകാരന്മാരോടൊപ്പം ചേർന്നു. ഫെയ്ഡൻ വിത്ത് ദ് യൂണിക്കോൺ എന്ന പ്രശസ്ത ചിത്രം വരച്ചത് ഇവിടെവച്ചായിരുന്നു. ഗ്യാലറിയുടെ കവാടത്തിനു മുകളിൽ ഈ ചിത്രം ഇപ്പോഴും പ്രദർശിപ്പിച്ചിരിക്കുന്നു.
റോമൻ ചിത്രകാരന്മാരിൽ പ്രമുഖൻ
16-ആം നൂറ്റാണ്ടിന്റെ രണ്ടാം ദശകത്തിലാണ് ഡൊമിനിചിനോ റോമൻ ചിത്രകാരന്മാരിൽ പ്രമുഖനായിത്തീർന്നത്. ശ്രദ്ധേയമായ അനേകം ചിത്രങ്ങൾ ഇക്കാലത്ത് ഇദ്ദേഹം വരച്ചു. സെയ്ന്റ് സിസിലിയയുടെ ജീവിതത്തിലെ പല രംഗങ്ങളും ഇദ്ദേഹം ക്യാൻവാസിലേക്കു പകർത്തി. റാഫേൽ ചിത്രങ്ങളുടെ സ്വാധീനം ഡൊമിനിചിനോയുടെ സൃഷ്ടികളിൽ പ്രകടമാണ്.
ക്ലാസിസിസത്തിൽ നിന്നുള്ള വ്യതിയാനം
1620-കളിൽ രചിച്ച ഫ്രെസ്കോകളിൽ ക്ലാസിസിസത്തിൽ നിന്നുള്ള വ്യതിയാനവും ബറോക്ശൈലിയുടെ സ്വാധീനവുമാണ് കാണുന്നത്. എങ്കിലും അക്കാലത്തെ ത്ന്റെ എതിരാളിയായിരുന്ന ലാൻ ഫ്രാങ്കോവിന്റെ രചനകളെ അപേക്ഷിച്ച് കൂടുതൽ സുവ്യക്തമായിരുന്നു ഡൊമിനിചിനോയുടെ ചിത്രങ്ങൾ. 1631-ൽ നേപ്പിൾസിലേക്കു പോവുകയും അവിടെ സെന്റ് ജെനാറോ പള്ളിയിലെ സീലിങ്ങിൽ അനേകം ഫ്രെസ്കോകൾ വരയ്ക്കുകയും ചെയ്തു. അസൂയാലുക്കളായ ചില ചിത്രകാരന്മാരുടെ എതിർപ്പുകാരണം 1634-ൽ നാട്ടിലേക്കു മടങ്ങി. പിൽക്കാലത്ത് നേപ്പിൾസിലേക്ക് വീണ്ടും യാത്രയായെങ്കിലും പണി പൂർത്തിയാകുന്നതിനു മുമ്പ് മരണമടയുകയാണുണ്ടായത്.
പ്രശസ്ത ചിത്രകാരൻ
ഫ്രെസ്കോരചനയ്ക്കുപരി പ്രകൃതിദൃശ്യചിത്രരചനയിലും ഡൊമിനിചിനോ വിദഗ്ദ്ധനായിരുന്നു. മികച്ച ഒരു ഡ്രാഫ്റ്റ്സ്മാനെന്ന പ്രശസ്തിയും ഇദ്ദേഹം നേടി. വിൻസർകാസിലിലെ റോയൽ ലൈബ്രറിയിൽ ഇദ്ദേഹത്തിന്റെ രചനകളുടെ വലിയൊരു ശേഖരമുണ്ട്. മോൺസിഞ്ഞോർ അഗുച്ചിയുടെ പോർട്രെയ്റ്റാണ് മറ്റൊരു മികച്ച സംഭാവന. ലാസ്റ്റ് കമ്യൂണിയൻ ഒഫ് സെയ്ന്റ് ജറോം ആണ് ഡൊമിനി ചിനോയുടെ ഏറ്റവും മികച്ച പെയിന്റിങ്ങായി കരുതപ്പെടുന്നത്. 18-ആം നൂറ്റാണ്ടിലാണ് ഡൊമിനിചിനോയുടെ പ്രശസ്തി വളരെ വർധിച്ചതെങ്കിലും 19-ആം നൂറ്റാണ്ടിൽ നല്ലൊരു കലാവിമർശകനും വാട്ടർകള റിസ്റ്റുമായ റസ്കിന്റെ രൂക്ഷമായ വിമർശനത്തിന് ഇദ്ദേഹം വിധേയനായി. എങ്കിലും ചിനോയുടെ കലാലോകം പൂർവാധികം തിളക്കത്തോടെതന്നെ നിലകൊണ്ടു.
അവലംബം
വർഗ്ഗം:1581-ൽ ജനിച്ചവർ വർഗ്ഗം: 1641-ൽ മരിച്ചവർ വർഗ്ഗം:ഒക്ടോബർ 21-ന് ജനിച്ചവർ വർഗ്ഗം:ഏപ്രിൽ 6-ന് മരിച്ചവർ
വർഗ്ഗം:റോമൻ ചിത്രകാരന്മാർ
ബിബ്രി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് ബിബ്രി. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ബിബ്രി സ്ഥിതിചെയ്യുന്നത്. ബിബ്രി വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 79 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 67 പുരുഷന്മാരും 12 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 94.94 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 25.32 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ബിബ്രി ലെ 46 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
മുൻവിധി
മുൻവിധിഎന്നത് ഒരു കാര്യത്തെപ്പറ്റിയുള്ള യഥാർഥ വസ്തുത ഗ്രഹിക്കുന്നതിനുമുമ്പുതന്നെ ആ കാര്യത്തെപ്പറ്റി മുൻധാരണയോ അതെപ്പറ്റി ഒരു അഭിപ്രായമോ രൂപീകരിക്കുന്നതിനാണ്. ഈ വാക്ക് മിക്കപ്പോഴും മുമ്പു ലഭിച്ചതും പലപ്പോഴും മനുഷ്യരെപ്പറ്റിയോ ഒരു പ്രത്യേക വ്യക്തിയെപ്പറ്റിയോ അയാളുടെ അല്ലെങ്കിൽ അവരുടെ ലിംഗം, വിശ്വാസം, മൂല്യങ്ങൾ, സാമൂഹ്യസ്ഥിതി, പ്രായം, ശാരീരികവൈകല്യം, മതം, ലൈംഗികത, വംശം അല്ലെങ്കിൽ വംശീയത, ഭാഷ, പൗരത്വം, സൗന്ദര്യം, തൊഴിൽ, വിദ്യാഭ്യാസം, കുറ്റകൃത്യപ്രവണത, കായികതാല്പര്യം അല്ലെങ്കിൽ അതുപോലുള്ള വ്യക്തിപരമായ സ്വഭാവങ്ങൾ എന്നിവയെയോ അടിസ്ഥാനപ്പെടുത്തിയ പ്രതികൂലമായ വിധി കൽപ്പിക്കുന്നതിനെപ്പറ്റി പറയാൻ ഉപയോഗിച്ചുവരുന്നു. ഇക്കാര്യത്തിൽ, ഒരാൾ മറ്റൊരാളെ വിലയിരുത്തുമ്പോൾ രണ്ടാമത്തെയാൾ ഏതു സമുഹത്തിലെ അംഗമാണെന്നതിനെ അടിസ്ഥാനപ്പെടുത്തിയാണ് അയാളെപ്പറ്റി അനുകൂലമോ പ്രതികൂലമോ ആയ വിലയിരുത്തൽ നടത്തുന്നത്.
മുൻവിധിയെ മറ്റൊരു രീതിയിലും നിർവ്വചിക്കാം. അടിസ്ഥാനമില്ലാത്ത വിശ്വാസം (അന്ധവിശ്വാസം) ഈ രീതിയിൽ മുൻവിധിയുടെ ഭാഗമായാണ് നിലനിൽക്കുന്നത്. ഇതിൽ, യുക്തിപരമായ സ്വാധീനത്തെ ഉപരോധിക്കുന്ന ഏതുതരം അയുക്തനിലപാടും ഈ വാക്കുകൊണ്ടു സൂചിപ്പിക്കാം. ഗോർഡൻ ആൽപോർട്ട് മുൻവിധിയെ താഴെപ്പറയുംപ്രകാരം നിർവ്വചിക്കുന്നു: "ഒരു വ്യക്തിയോടോ ഒരു വസ്തുവിനോടോ ഉള്ള അനുകൂലമോ പ്രതികൂലമോ ആയതുംയഥാർഥ അനുഭവം ലഭ്യമാകുന്നതിനു മുമ്പ്, യഥാർഥ അനുഭവത്തെ അടിസ്ഥാനപ്പെടാത്തതോ ആയ വികാരം ആണ് മുൻവിധി".
ചരിത്രപരമായ പരിപ്രേക്ഷ്യം
1920കളിൽ ആണ് മുൻവിധിയെപ്പറ്റി മനശ്ശാസ്ത്രഗവേഷണങ്ങൾ ആദ്യമായി തുടങ്ങിയത്. "വെളുത്തവരുടെ അധീശത്വം" സ്ഥാക്കുവാനുള്ള ന്യായം കണ്ടെത്തുവാനാണ് ഈ ഗവേഷണങ്ങൾ ആരംഭിച്ചത്. 1925ൽ വന്ന ഒരു ലേഖനത്തിൽ 73 ഇത്തരം "പഠനങ്ങൾ" നടന്നതായും അവ വെളുത്തവരുടെ അധീശത്വം തെളിയിക്കുന്നതായും എഴുതിയിരിക്കുന്നു.
എന്നാൽ, 1930കളിലും 40കളിലും ഈ വീക്ഷണകോൺ മാറിവന്നു. സെമറ്റിക്ക് ചിന്താഗതികൾക്കെതിരായ പ്രവണത ഉയർന്നുവന്നതാണ് ഈ മാറ്റത്തിനു കാരണമായത്.
കൂടുതൽ വായനയ്ക്ക്
വർഗ്ഗം:വിവേചനം
ഹിരോഷിമ ദിനം
ലോകത്ത് ആദ്യമായി അണുബോംബ് വർഷിച്ച സ്ഥലമാണ് ഹിരോഷിമ. ആ ദിവസം ആണ് ഹിരോഷിമ ദിനം. ആഗസ്റ്റ് ആറിനാണ് ഹിരോഷിമ ദിനമായി ആചരിക്കുന്നത്. 1945 ഓഗസ്റ്റ് 6-ന് രാവിലെ 8.15-ന് ഹിരോഷിമയിലാണ് ആദ്യമായി മനുഷ്യർക്കു നേരെ ആറ്റംബോംബ് ആക്രമണം നടന്നത്. [[രണ്ടാം ലോകമഹായുദ്ധം|രണ്ടാം ലോക മഹായുദ്ധകാലത്ത് ജപ്പാനെ പരാജയപ്പെടുത്തുന്നതിനായി അമേരിക്ക കണ്ടെത്തിയ അവസാന മാർഗ്ഗമായിരുന്നു അണുവായുധ പ്രയോഗം. 1945 ജൂലൈ 25-ന് അമേരിക്കൻ വ്യോമസേനയുടെ പസഫിക് മേഖലാ കമാൻഡർ ജനറലായ കാൾ സ്പാർട്സിന് ജപ്പാനിലെ രണ്ടു നഗരങ്ങളിൽ ആറ്റംബോംബ് പ്രയോഗിക്കാനുള്ള നിർദ്ദേശം ലഭിക്കുകയായിരുന്നു. 40,000-ത്തോളം ജാപ്പനീസ് സൈനികർ ഉൾപ്പെടുന്ന സെക്കൻഡ് ജനറൽ ആർമിയുടെ ആസ്ഥാന മന്ദിരം സ്ഥിതിചെയ്യുന്ന, ജപ്പാനിലെ സമുദ്രത്തോട് ചേർന്ന് കിടക്കുന്ന നഗരമായ ഹിരോഷിമാ നഗരത്തെയാണ് ആദ്യം തിരഞ്ഞെടുത്തത്. ജനറൽ പോൾടിബ്റ്റ്‌സ് പറപ്പിച്ച അമേരിക്കൻ വ്യോമസേനയുടെ ബി-29 ബോംബർ വിമാനമായ എനോള  ഗേ (Enola Gay)യിൽ നിന്നാണ് ബോംബ് പ്രയോഗിച്ചത്. ലിറ്റിൽ ബോയി (Little Boy )എന്നായിരുന്നു ബോംബിന്റെ പേര്. യുറേനിയം 235 ഐസോടോപ്പിനെ ലെഡ് കൊണ്ട് ആവരണം ചെയ്തു നിർമ്മിച്ച ഈ ബോംബിന് 12,500 ടൺ ടി.എൻ.ടി.യുടെ പ്രഹരശേഷിയുണ്ടായിരുന്നു. സൂര്യനു തുല്യം ഉയർന്നുപൊങ്ങിയ തീജ്വാലകൾ ഹിരോഷിമാ നഗരത്തെ ചാമ്പലാക്കി. പർവതസമാനമായ പുക കൂൺ ആകൃതിയിൽ 40,000 അടി ഉയരത്തിൽവരെ ഉയർന്നു പൊങ്ങി. 1000 അടി ഉയരംവരെ പൊടിപടലങ്ങൾ ചുഴറ്റിയടിച്ചു. ഹിരോഷിമ നഗരത്തെ ഏതാണ്ട് പൂർണ്ണമായും നശിപ്പിച്ച സ്ഫോടനത്തിൽ 1,40,000-ത്തോളം പേരാണ് ദാരുണമായി കൊല്ലപ്പെട്ടത്.ബോംബ് വർഷത്തിന്റെ റേഡിയേഷൻ പിന്നെയും പതിറ്റാണ്ടുകളോളം ജപ്പാനെ വേട്ടയാടി. റേഡിയേഷൻ അതിപ്രസരത്തിൽ ഒന്നരലക്ഷത്തോളം പേർക്ക് പിൽക്കാലത്ത് ജീവൻ നഷ്ടമായി. അതിലും ഇരട്ടിയാളുകൾ രോഗം ബാധിച്ച് ദുരിത ജീവിതം നയിക്കുന്നു.
വർഗ്ഗം:രണ്ടാം ലോകമഹായുദ്ധം
തെലങ്കാനയിലെ ജില്ലകളുടെ പട്ടിക
ഇന്ത്യയിലെ ഒരു സംസ്ഥാനമാണ് തെലങ്കാന. ഇന്ത്യയുടെ 29-ആമത് സംസ്ഥാനമായി 2014 ജൂൺ 2-നാണ് തെലങ്കാന നിലവിൽ വന്നത്. ആന്ധ്രാപ്രദേശ് സംസ്ഥാനത്തിന്റെ വടക്കു പടിഞ്ഞാറൻ ഭാഗങ്ങളാണ് തെലങ്കാന സംസ്ഥാനമായി മാറിയത്. തെലുങ്കാനയിൽ ഉൾപെടുന്നത് ഹൈദരാബാദ്, അഡിലാബാദ്, ഖമ്മം, കരീംനഗർ, മെഹ്ബൂബ് ന‌ഗർ, മേദക്, നൽഗൊണ്ട, നിസാമബാദ്, രങ്ഗറെഡി, വാറംഗൽ എന്നീ 10 ജില്ലകളാണ്.
അവലംബം
വർഗ്ഗം:ഇന്ത്യയിലെ ജില്ലകളുടെ പട്ടികകൾ വർഗ്ഗം:തെലങ്കാനയിലെ ജില്ലകൾ വർഗ്ഗം:തെലങ്കാനയുമായി ബന്ധപ്പെട്ട പട്ടികകൾ
കൊലപാതകം
ദുഷ്ടലക്ഷ്യത്തോടെ നിയമവിരുദ്ധമായ രീതിയിൽ ഒരാളുടെ ജീവനെടുക്കുന്നതിനെയാണ് കൊലപാതകം എന്ന് വിളിക്കുന്നത്. കൊല ചെയ്യണമെന്ന ലക്ഷ്യമാണ് കൊലപാതകത്തെ മറ്റു തരം നരഹത്യകളിൽ നിന്ന് വേർതിരിക്കുന്നത്. കൊലപാതകം നടത്തിയിട്ടുള്ളയാളാണ് കൊലപാതകി.
ഒരു മനുഷ്യജീവൻ നഷ്ടപ്പെടുന്നത് കൊല ചെയ്യപ്പെട്ടയാളുടെ ബന്ധുമിത്രാദികൾക്ക് അതിയായ ദുഃഖമുണ്ടാക്കുന്നതിനാൽ കൊല സമൂഹത്തിന്റെ സാധാരണ വ്യാപാരങ്ങളെ ബാധിക്കുന്നു. നിലവിലുള്ള സമൂഹങ്ങൾ മാത്രമല്ല, പുരാതനസംസ്കാരങ്ങളും കൊലപാതകത്തെ ഏറ്റവും കഠിനമായ ശിക്ഷ നൽകേണ്ട കുറ്റമായി കണ്ടിരുന്നു. മിക്ക രാജ്യങ്ങളിലും കൊലക്കുറ്റം ചെയ്തതായി തെളിയിക്കപ്പെട്ട വ്യക്തിക്ക് ദീർഘമായ ജയിൽ ശിക്ഷയോ (ഇത് ജീവപര്യന്തം പോലുമാകാം) വധശിക്ഷ തന്നെയോ നൽകപ്പെടാം. വധശിക്ഷ നൽകുന്നത് സമീപകാലത്തായി കുറഞ്ഞുവരുന്നുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:മരണം
റോസലിൻഡ് ആംബ്രോസ്
ആദ്യകാലജീവിതം
ബ്രിട്ടീഷ് വിൻഡ്‌വാർഡ് ദ്വീപുകളുടെ ഭാഗമായ സെന്റ് വിൻസെന്റ് ദ്വീപിലെ കിംഗ്‌സ്‌ടൗണിൽ 1953 ലാണ് റോസലിൻഡ് ബാപ്റ്റിസ്റ്റ് ജനിച്ചത്. കിംഗ്‌സ്റ്റൗൺ പാർക്കിൽ അമ്മയാണ് അവളെ വളർത്തിയത്. പ്രൈമറി സ്കൂൾ വിദ്യാഭ്യാസം പൂർത്തിയാക്കിയ ശേഷം, ബാപ്റ്റിസ്റ്റ് സെന്റ് വിൻസെന്റ് ഗേൾസ് ഹൈസ്കൂളിൽ ചേർന്നു. തുടർന്ന് നോർത്ത് സിയാറ്റിൽ കമ്മ്യൂണിറ്റി കോളേജിൽ അപ്ലൈഡ് സയൻസിൽ കോഴ്‌സ് പൂർത്തിയാക്കാൻ വാഷിംഗ്ടണിലെ സിയാറ്റിലിലേക്ക് മാറി. തുടർവിദ്യാഭ്യാസത്തിനായി വാഷിംഗ്ടൺ സർവ്വകലാശാലയിൽ നിന്ന് സുവോളജിയിൽ ബിരുദം നേടി. 1982-ൽ, ട്രിനിഡാഡിൽ നിന്നുള്ള സെന്റ് ജോർജ്ജ്, ഡെന്നിസ് ആംബ്രോസ് എന്ന വിദ്യാർത്ഥിയെ അവർ വിവാഹം കഴിച്ചു. തുടക്കത്തിൽ പീഡിയാട്രിക് മെഡിസിൻ പഠിക്കാൻ ആഗ്രഹിച്ച അവർ 1983 ൽ ഡോക്ടർ ഓഫ് മെഡിസിൻ ബിരുദം പൂർത്തിയാക്കി.
കരിയർ
ബിരുദാനന്തരം, ആംബ്രോസ് ഒരു ചെസ്റ്റ് സർജന്റെ ഓഫീസിൽ മെഡിക്കൽ ട്രാൻസ്ക്രിപ്ഷനിസ്റ്റായി ജോലി ചെയ്തത്, റേഡിയോളജിയിൽ വൈദഗ്ദ്ധ്യം നേടാനുള്ള അവരുടെ ആഗ്രഹത്തെ സ്വാധീനിച്ചു. ട്രിനിഡാഡിൽ ആയിരിക്കുമ്പോൾ അവർ തന്റെ മൂത്ത മകൾ മൈക്കിളയ്ക്ക് ജന്മം നൽകി. ഭാഗികമായി സെന്റ് വിൻസെന്റിലും ഭാഗികമായി ട്രിനിഡാഡിലുമായി രണ്ട് വർഷത്തെ ഇന്റേൺഷിപ്പ് പൂർത്തിയാക്കിയ ശേഷം, പ്രിൻസ് ഓഫ് വെയിൽസ് ഹോസ്പിറ്റലിൽ ഡയഗ്നോസ്റ്റിക് റേഡിയോളജിയിൽ പഠനം പൂർത്തിയാക്കിയ അവർ ചൈനീസ് യൂണിവേഴ്സിറ്റി ഓഫ് ഹോങ്കോങ്ങിൽ വിദ്യാഭ്യാസം തുടരാനുള്ള ഫെലോഷിപ്പ് നേടി. പഠനം പൂർത്തിയാക്കിയ ശേഷം, അവർ സർവ്വകലാശാലയിൽ ലക്ചറർ തസ്തികയിലേയ്ക്ക് നിയമിക്കപ്പെട്ടു, രണ്ട് വർഷം കൂടി ഹോങ്കോങ്ങിൽ തുടർന്ന അവർ, ഈ സമയത്ത് അവരുടെ രണ്ടാമത്തെ മകൾ ഗബ്രിയേലയ്ക്ക് ജന്മം നൽകി.
സെന്റ് വിൻസെന്റിലേക്ക് മടങ്ങിയെത്തിയ ആംബ്രോസ് കിംഗ്‌സ്‌ടൗൺ മെഡിക്കൽ കോളേജിൽ വിദ്യാഭ്യാസ ഡയറക്ടറായി എട്ട് വർഷത്തോളം ജോലി ചെയ്യുകയും ക്ലിനിക്കൽ അനാട്ടമി പാഠ്യപദ്ധതിയുടെ ഇമേജിംഗിൽ അസോസിയേറ്റ് പ്രൊഫസറായി അദ്ധ്യാപനം നടത്തുകയും ചെയ്തു. 1998-ൽ, അവർ കരീബിയൻ മെഡിക്കൽ ഇമേജിംഗ് സെന്റർ (CMIC) എന്ന സ്വന്തം ബിസിനസ്സ് ആരംഭിച്ചുകൊണ്ട്, ദ്വീപ് രാജ്യത്തേക്ക് ആദ്യത്തെ CAT സ്കാൻ സേവനങ്ങൾ കൊണ്ടുവന്നു. മറ്റ് സാങ്കേതികവിദ്യകൾക്കൊപ്പം ഫ്ലൂറോസ്കോപ്പി, മാമോഗ്രഫി, അൾട്രാസൗണ്ട് എന്നിവയും അവതരിപ്പിച്ചതു, കൂടാതെ സെന്റ് വിൻസെന്റിലെ ടെലിറേഡിയോളജിയുടെ തുടക്കക്കാരിയായിരുന്ന അവർ, യാത്ര ചെയ്യാതെ തന്നെ ലോകത്തിന്റെ മറ്റ് ഭാഗങ്ങളിലുള്ള വിദഗ്ധരുമായി കൂടിയാലോചിക്കുന്നതിനായി ഒരു ഇമേജിംഗ് സംപ്രേക്ഷണവും അനുവദിച്ചു.
മിൽട്ടൺ കാറ്റോ മെമ്മോറിയൽ ഹോസ്പിറ്റലിൽ കൺസൾട്ടന്റായി ജോലി ചെയ്യുന്ന ആംബ്രോസ് 1993-ൽ രൂപീകരിച്ച കരീബിയൻ സൊസൈറ്റി ഓഫ് റേഡിയോളജിസ്റ്റുകളുടെ (CSR) സ്ഥാപക അംഗവുമായിരുന്നു. സിഎസ്ആർ രൂപീകരിച്ചതിന് ശേഷം ഇരുപത്തിമൂന്ന് വർഷക്കാലം, സൊസൈറ്റിയുടെ വാർഷിക സമ്മേളനങ്ങളുടെ സംഘടനാ സമിതിയുടെ അധ്യക്ഷനായി അംബ്രോസ് പ്രവർത്തിച്ചു. 2001 നും 2010 നും ഇടയിൽ, അവർ സെന്റ് വിൻസെന്റിന്റെയും ഗ്രനേഡൈൻസ് മെഡിക്കൽ അസോസിയേഷന്റെയും പ്രസിഡന്റായി തിരഞ്ഞെടുക്കപ്പെടുകയും സേവനമനുഷ്ഠിക്കുകയും ചെയ്തു. 2008 മുതൽ, സെന്റ് വിൻസെന്റിലെ കോളേജുകളും സർവ്വകലാശാലകളും നൽകുന്ന ഡിഗ്രി നിലവാരങ്ങൾക്ക് അംഗീകാരമുണ്ടെന്ന് ഉറപ്പുനൽകുന്നതിനായി ആംബ്രോസ് നാഷണൽ അക്രഡിറ്റേഷൻ ബോർഡിന്റെ ചെയർമാനായി സേവനമനുഷ്ഠിച്ചു.
ഗ്രന്ഥസൂചിക
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1953-ൽ ജനിച്ചവർ
അലീസ സെലെസ്നേവ
റഷ്യൻ എഴുത്തുകാരൻ കിർ ബുലിചേവ് എഴുതിയിട്ടുള്ള കല്പിത ശാസ്ത്ര- ബാലസാഹിത്യ കൃതികളിലെ പ്രധാന കഥാപാത്രമാണ് അലീസ സെലെസ്നേവ.അലീസയെന്ന പെൺകുട്ടിയെ നായികയാക്കി അമ്പതോളം ചെറുകഥകളും നോവല്ലകളും ബുലിചെവ് രചിച്ചിട്ടുണ്ട്.അനൗദ്യോഗികമായി ഈ പരമ്പരയെ അലീസയുടെ സാഹസങ്ങൾ ("Priklyuchenia Alisy", "Alisa's Adventures") എന്നും അറിയപ്പെടുന്നു.1965 ലാണ് ബുലിചേവ് അലീസ പരമ്പരയിലെ പുസ്തകങ്ങൾ എഴുതിത്തുടങ്ങിയത്.അന്നുമുതൽ റഷ്യൻ ജനപ്രിയ സംസ്കാരത്തിന്റെ ഒരു പ്രധാനഭാഗമായി നിലനിന്നു പോരുന്ന പരമ്പരയെ ഉപജീവിച്ച് ധാരാളം കോമിക്കുകളും ടെലിവിഷൻ സീരീസുകളും വീഡിയോ ഗെയിമുകളും പുറത്തിറങ്ങിയിട്ടുണ്ട്. മലയാളത്തിലേക്കും ചില കഥകൾ മൊഴിമാറ്റം ചെയ്തിട്ടുണ്ട്.
കഥാസാരം
അന്യഗ്രഹജീവികളും റോബോട്ടുകളും ഗ്രഹാന്തരയാത്രകളുമൊക്കെ സർവ സാധാരണമായ, മനുഷ്യരാശി ഏറെ പുരോഗമിച്ച ഒരു 21-ആം നൂറ്റാണ്ടിലാണ് കഥ നടക്കുന്നത്. മിക്ക കഥകളിലും ശാസ്ത്രീയ മായി വളരെയേറെ പുരോഗമിച്ച ഒരു കമ്മ്യൂണിസ്റ്റ് ഉട്ടോപ്പിയയായാണ് ഭാവിലോകത്തെ ചിത്രീകരിച്ചിരിക്കുന്നത്.
ശാസ്ത്രവിഷയങ്ങളിൽ വലിയ താത്പര്യമുള്ള,സാഹസികതയിഷ്ടപ്പെടുന്ന, ചുറുചുറുക്കുള്ള ഒരു സ്കൂൾ വിദ്യാർത്ഥിയാണ് അലീസ സെലെസ്നേവ. അവളുടെ അച്ഛൻ പ്രൊഫസ്സർ സെലെസ്നെവ് ഒരു സ്പെയ്സ് ബയോളജിസ്റ്റും മോസ്കോ കോസ്മിക്ക് സൂവിന്റെ ഡയറക്റ്ററുമാണ്.
ഇതും കാണുക
വർഗ്ഗം:ശാസ്ത്രസാഹിത്യകൃതികൾ‎ വർഗ്ഗം:റഷ്യൻ ബാലസാഹിത്യ കൃതികൾ വർഗ്ഗം:കഥാപാത്രങ്ങൾ
നതാലിയ വോറോസ്ബിറ്റ്
ഒരു ഉക്രേനിയൻ നാടകകൃത്തും തിരക്കഥാകൃത്തുമാണ് നതാലിയ വോറോസ്ബിറ്റ് (ഉക്രേനിയൻ : Наталія Анатоліївна Ворожбит) (ജനനം: 4 ഏപ്രിൽ 1975 കൈവ്).
ജീവിതം
2000 ൽ മാക്സിം ഗോർക്കി ലിറ്ററേച്ചർ ഇൻസ്റ്റിറ്റ്യൂട്ടിൽ നിന്ന് ബിരുദം നേടി. നതാലിയ ഇന്റർനാഷണൽ റൈറ്റേഴ്‌സ് പ്രോഗ്രാമിൽ പഠിച്ചിട്ടുണ്ട്.
റഷ്യൻ, ഉക്രേനിയൻ ഭാഷകളിൽ നതാലിയ തിരക്കഥകൾ എഴുതുന്നു.
ജോർജ് ജ്ഹെനൊ എന്ന ജർമ്മൻ സംവിധായകനുമായി ചേർന്ന് നതാലിയ നാടുവിട്ടുപോയ അഭയാർത്ഥികൾക്കായി ഒരു തീയറ്റർ സ്ഥാപിച്ചു. ഇവിടെ ഡോൻബാസിൽ നിന്നുള്ള അഭയാർത്ഥികൾക്ക് അവരുടെ കഥകൾ പറയാനുള്ള അവസരം ഒരുക്കുന്നു. സൈബോർഗ് എന്ന സിനിമയക്കായി നതാലിയ തിരക്കഥ രചിച്ചു. ഡോണെറ്റ്സ്കിനടുത്തുള്ള സെർജ്ജി പ്രൊക്കോവിയേവ് വിമാനത്താവളത്തിലെ പ്രതിരോധത്തെപ്പറ്റിയാണ് ഈ സിനിമ. ഇവിടെയാണ് ഉക്രേനിയൻ പട്ടാളക്കാർ 242 ദിവസം എതിരാളികളോട് യുദ്ധം ചെയ്തത്. നതാലിയ ഈ യുദ്ധം നടന്ന പ്രദേശത്തുകൂടി യാത്ര ചെയ്യുകയും യുദ്ധത്തിൽ പങ്കെടുത്തവരുമായി ആശയവിനിമയം നടത്തുകയും ചെയ്തു. ഉക്രൈനിലെ യുദ്ധവും അതുമായി ബന്ധപ്പെടുന്ന സാഹചര്യങ്ങളും നതാലിയയുടെ രചനകളിൽ തുട‍ർച്ചയായി കടന്നുവരുന്നു.
2013ലെ യൂറോമൈദാനിലെ പ്രതിഷേധത്തിൽ നതാലിയ പങ്കെടുത്തു. ഇവയിൽ നിന്ന് പ്രചോദനം ഉൾക്കൊണ്ടുകൊണ്ടാണ് തുടർന്നുള്ള രചനകൾ നടത്തിയത്. റോയൽ ഷേക്സ്പിയർ കമ്പനിയുമായി നതാലിയ സഹകരിച്ചു പ്രവർത്തിച്ചു.
പാറശ്ശാല
കേരളത്തിലെ തിരുവനന്തപുരം ജില്ലയിൽ ഉള്ള ഒരു ടൗണാണ് പാറശ്ശാല. കേരളത്തിന്റേയും തമിഴ് നാടിന്റേയും അതിർത്തിയിൽ ആണ് ഈ ടൗൺ ഉള്ളത്. ഇവിടെ താമസിക്കുന്ന ജനങ്ങൾ മലയാളവും തമിഴും സംസാരിക്കുന്നു. കേരളത്തിന്റെ ഏറ്റവും തെക്കേയറ്റത്തുള്ള ഗ്രാമപ‍ഞ്ചായത്താണ് പാറശ്ശാല ഗ്രാമപഞ്ചായത്ത്. കേരളത്തിലെ തെക്കേയറ്റത്തുള്ള ബസ് ഡിപ്പോ(കുറുങ്കുട്ടി), റെയിൽവേ സ്റ്റേഷൻ (ഇഞ്ചിവിള) പാറശ്ശാല ഗ്രാമപഞ്ചായത്തിന്റെ പരിധിക്കുള്ളിലാണ്. ഫെഡറൽ ബാങ്ക്, എസ് ബി ഐ, എസ് ബി ടി, സൗത്ത് ഇന്ത്യൻ ബാങ്ക്, ഇന്ത്യൻ ബാങ്ക്, സെൻട്രൽ ബാങ്ക് ഓഫ് ഇന്ത്യ, കെ എസ് എഫ് ഇ, കാനറാ ബാങ്ക്‌, എന്നീ ബാങ്കുകളുടെ സേവനവും  എൻ എസ്  സി രജിസ്‌ട്രെഡ് ഓഹരി ഇടപാട് സ്ഥാപന മായ capstocks  ന്റെ സേവനവും ഇവിടെ ലഭ്യമാണ്. ഇവിടുത്തെ മഹാദേവക്ഷേത്രം പ്രശസ്തമാണ്. ഇവിടെ തവളയില്ലാക്കുളം എന്നറിയപ്പെടുന്ന ഒരു കുളം ഉണ്ട്. പേരു പോലെ തന്നെ അത് തവളകൾ ഇല്ലാത്ത കുളമാണ്. ഇതിനരികിൽ ഒരു ശ്രീകൃഷ്ണസ്വാമിക്ഷേത്രവും സ്ഥിതിചെയ്യുന്നു.
സംസ്ഥാനത്തെ ആദ്യ തരിശ് രഹിത മണ്ഡലം കൂടിയാണ് പാറശ്ശാല.
കാലാവസ്ഥ
കോപ്പൻ-ഗൈഗർ കാലാവസ്ഥാ വർഗ്ഗീകരണ സമ്പ്രദായ കാലാവസ്ഥയെ ഉഷ്ണമേഖലാ ആർദ്രവും വരണ്ടതുമായി തരംതിരിക്കുന്നു (Aw).
തെക്കുപടിഞ്ഞാറൻ കാലവർഷത്തെ തുടർന്ന് ജൂൺ മുതൽ ഓഗസ്റ്റ് വരെ പാറശ്ശാലയിൽ കനത്ത മഴ കാണപ്പെടുന്നു. ശീതകാലം ഡിസംബർ മുതൽ ഫെബ്രുവരി വരെ തുടരുന്നു. വേനൽക്കാലത്ത് താപനില ശൈത്യകാലത്ത് പരമാവധി 32 ° C (90 ° F), 31 ° C (88 ° F) വരെ ഉയരുന്നു. അയൽപ്രദേശമായ തിരുവനന്തപുരത്ത് ഉയർന്ന താപനില 39 ° C (102 ° F) ആണ്. വാർഷിക ശരാശരി മഴ 3,100 മിമി (120 ഇഞ്ച്) ആണ്.
വിദ്യാഭ്യാസം
പാറശ്ശാലയിലെ വിദ്യാഭ്യാസ സ്ഥാപനങ്ങൾ ചുവടെ കൊടുത്തിരിക്കുന്നു.
ദക്ഷിണ ഭാരത ഹിന്ദി പ്രചാര സഭയുടെ ഹിന്ദി ക്ളാസും ഉണ്ട്.
അവലംബം
വർഗ്ഗം:തിരുവനന്തപുരം ജില്ലയിലെ പട്ടണങ്ങൾ വർഗ്ഗം:ഇന്ത്യയുടെ ആഭ്യന്തര അതിർത്തികൾ
ചിന്മയ് ശങ്കർ ഡേ
ഒരു ഇന്ത്യൻ മോളിക്യുലർ ബയോളജിസ്റ്റും ദില്ലിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയുടെ കുസുമ സ്‌കൂൾ ഓഫ് ബയോളജിക്കൽ സയൻസസിലെ പ്രൊഫസറുമാണ് ചിൻ‌മോയ് ശങ്കർ ഡേ (ജനനം: മാർച്ച് 18, 1961). ഇൻസുലിൻ പ്രതിരോധത്തെക്കുറിച്ചുള്ള ഗവേഷണത്തിന് പേരുകേട്ട ഡെയ്‌സ് സയൻസ് ആൻഡ് ടെക്നോളജി വകുപ്പിന്റെ ജെസി ബോസ് നാഷണൽ ഫെലോയും നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ നാഷണൽ സയൻസ് അക്കാദമി എന്നിവയുടെ തിരഞ്ഞെടുക്കപ്പെട്ട ഫെലോയുമാണ്. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി. ബയോടെക്നോളജി വകുപ്പിന്റെ കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡും അദ്ദേഹം നേടിയിട്ടുണ്ട്.
ജീവചരിത്രം
ലഘുചിത്രം|235x235ബിന്ദു| കൊൽക്കത്ത സർവകലാശാല പശ്ചിമ ബംഗാളിന്റെ തലസ്ഥാനമായ കൊൽക്കത്തയിൽ 1961 മാർച്ച് 18 ന് എസ്‌സി ഡേ ജനിച്ചു. 1982 ൽ കൊൽക്കത്ത സർവകലാശാലയിൽ നിന്ന് സുവോളജിയിൽ ബിരുദം നേടിയ അദ്ദേഹം 1984 ൽ ബിരുദാനന്തര ബിരുദം നേടുന്നതിനായി സ്ഥാപനത്തിൽ തുടർന്നു. അതിനുശേഷം, കൊൽക്കത്തയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് കെമിക്കൽ ബയോളജിയിൽ ഡോക്ടറൽ പഠനത്തിനായി റിസർച്ച് ഫെലോ ആയി ജോലിയിൽ പ്രവേശിക്കുകയും ബീജ ചലനത്തെക്കുറിച്ചുള്ള ബയോകെമിക്കൽ റെഗുലേഷൻ എന്ന പ്രബന്ധം സമർപ്പിക്കുകയും ചെയ്തു. 1990 ൽ ജാദവ്പൂർ സർവകലാശാലയിൽ നിന്ന് പിഎച്ച്ഡി നേടി 1988 മുതൽ 1991 വരെ കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ പോസ്റ്റ്-ഡോക് റിസർച്ച് ഫെലോ ആയി അദ്ദേഹം പോസ്റ്റ്-ഡോക്ടറൽ പഠനം നടത്തി. പിന്നീട് ബെയ്‌ലർ കോളേജ് ഓഫ് മെഡിസിനിൽ 1991 മുതൽ 1992 വരെ പോസ്റ്റ്-ഡോക് റിസർച്ച് അസോസിയേറ്റായി. 1992 ൽ ഇന്ത്യയിൽ തിരിച്ചെത്തിയ അദ്ദേഹം നാഷണൽ ഇൻസ്റ്റിറ്റ്യൂട്ട് ഓഫ് ഇമ്മ്യൂണോളജിയിൽ ഒരു പൂൾ ഓഫീസറായി ജോലിയിൽ പ്രവേശിച്ചു, പക്ഷേ അവിടെ താമസിച്ചത് രണ്ടുവർഷം മാത്രമാണ്.
1994 ൽ മൊഹാലിയിലെ നാഷണൽ ഇൻസ്റ്റിറ്റ്യൂട്ട് ഓഫ് ഫാർമസ്യൂട്ടിക്കൽ എഡ്യൂക്കേഷൻ ആൻഡ് റിസർച്ചിലേക്ക് ബയോടെക്നോളജി വിഭാഗത്തിൽ അസിസ്റ്റന്റ് പ്രൊഫസറായി ജോലിയിൽ പ്രവേശിച്ചു. അവിടെ ഒന്നര പതിറ്റാണ്ടിലേറെ സേവനമനുഷ്ഠിച്ചു. ഈ കാലയളവിൽ അസോസിയേറ്റ് പ്രൊഫസർ (1999–2002), പ്രൊഫസർ (2002–10) എന്നീ പദവികൾ വഹിച്ച അദ്ദേഹം 2004 ൽ ഡിപ്പാർട്ട്മെന്റിന്റെ തലവനായി. 2010 ൽ കുസുമ സ്കൂൾ ഓഫ് ബയോളജിക്കൽ സയൻസസിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ പ്രൊഫസറായി ജോലിയിൽ പ്രവേശിക്കാൻ അദ്ദേഹം ന്യൂ ഡെൽഹിയിലേക്ക് പോയി. കേന്ദ്ര ഗവേഷണ കേന്ദ്രത്തിന്റെ തലവനാണ്. ഇൻസുലിൻ പ്രതിരോധശേഷിയുള്ള പ്രമേഹത്തെക്കുറിച്ചുള്ള ഗവേഷണങ്ങളിൽ ഏർപ്പെട്ടിരിക്കുന്ന ഐഐടി ദില്ലിയിലെ ഒരു ലബോറട്ടറി നയിക്കുന്ന അദ്ദേഹം നിരവധി പണ്ഡിതർക്കും വിദ്യാർത്ഥികൾക്കും ആതിഥേയത്വം വഹിക്കുന്നു. മദ്രാസ് ഡയബറ്റിസ് റിസർച്ച് ഫൗണ്ടേഷന്റെ (എംഡിആർഎഫ്) വിസിറ്റിംഗ് സയന്റിസ്റ്റായും അദ്ദേഹം സേവനമനുഷ്ഠിക്കുന്നു.
ലെഗസി
ലെഷ്മാനിയാസിസ്, പ്രമേഹം എന്നീ രണ്ട് രോഗങ്ങളുടെ മയക്കുമരുന്ന് പ്രതിരോധത്തെ കേന്ദ്രീകരിച്ചാണ് ഡേയുടെ ഗവേഷണം. ഇൻസുലിൻ പ്രതിരോധത്തെക്കുറിച്ചുള്ള അദ്ദേഹത്തിന്റെ പ്രവർത്തനങ്ങളിൽ ഇൻ-വിട്രോ മോഡലിന്റെ വികസനം ഉൾപ്പെടുന്നു, അതിൽ പ്രമേഹ വിരുദ്ധ മരുന്നുകൾ പരിശോധനയ്ക്ക് സാധ്യതയുള്ള പ്രയോഗങ്ങളുണ്ട്. ഇൻസുലിൻ-പ്രതിരോധശേഷിയുള്ള സംസ്ക്കരിച്ച അസ്ഥികൂടത്തിന്റെ പേശി കോശങ്ങൾ ഉൾക്കൊള്ളുന്ന ഈ മോഡൽ അദ്ദേഹത്തിന് യുഎസ് പേറ്റന്റ് നേടി. ബയോകെമിക്കൽ, ജീൻ സൈലൻസിംഗ് രീതികളുമായി യോജിച്ച് ഈ മാതൃക ഉപയോഗിച്ച്, ഫോക്കൽ അഡീഷൻ കൈനാസുകളും പി 38 മൈറ്റോജൻ-ആക്റ്റിവേറ്റഡ് പ്രോട്ടീൻ കൈനാസുകളും സാധ്യമായ മയക്കുമരുന്ന് ലക്ഷ്യങ്ങളായി ഉപയോഗിക്കാമെന്ന് അദ്ദേഹം തെളിയിച്ചു. ടൈപ്പ് II ടോപ്പോയിസോമെറേസിലെ അപ്പോപ്‌ടോസിസ് പോലെയുള്ള സെൽ മരണം അദ്ദേഹത്തിന്റെ ടീം ആദ്യമായി തിരിച്ചറിഞ്ഞു, ലീഷ്മാനിയാസിസിന് ചികിത്സാ പ്രോട്ടോക്കോളായി എൻസൈമിനെ നിർദ്ദേശിച്ചു. അദ്ദേഹത്തിന്റെ കണ്ടെത്തലുകൾ Molecular and Biochemical Parasitology of Elsevier ഒരു 2005 ലേഖനത്തിൽ പ്രസിദ്ധീകരിച്ചു. അദ്ദേഹത്തിന്റെ ഗവേഷണങ്ങൾ നിരവധി ലേഖനങ്ങളിൽ രേഖപ്പെടുത്തിയിട്ടുണ്ട്; [കുറിപ്പ് 1] ശാസ്ത്രീയ ലേഖനങ്ങളുടെ ഓൺലൈൻ ശേഖരണമായ റിസർച്ച് ഗേറ്റ് അവയിൽ 90 എണ്ണം പട്ടികപ്പെടുത്തുന്നു. ഇതുകൂടാതെ അദ്ദേഹം രണ്ട് പുസ്തകങ്ങൾക്ക് അധ്യായങ്ങൾ സംഭാവന ചെയ്തിട്ടുണ്ട്, അദ്ദേഹത്തിന്റെ കൃതികൾ മറ്റ് ഗവേഷകരിൽ നിന്ന് അവലംബങ്ങൾ നേടിയിട്ടുണ്ട്. 1962 ൽ ഫിസിയോളജി അല്ലെങ്കിൽ മെഡിസിൻ നോബൽ സമ്മാനം നേടിയ ജെയിംസ് വാട്സൺ, ലോസ് ഏഞ്ചൽസിലെ കാലിഫോർണിയ സർവകലാശാലയിൽ നടത്തിയ 2013 ലെ പ്രഭാഷണത്തിൽ ഡേയുടെ ഒരു പ്രബന്ധം ഉദ്ധരിച്ച് ഇരട്ട ഹെലിക്കൽ ഘടന ഡിഎൻഎ കണ്ടെത്തിയതിന്റെ അറുപതാം വാർഷികത്തിന്റെ ഓർമയ്ക്കായി പിന്നീട് 2014 ൽ ലാൻസെറ്റിൽ ഒരു ലേഖനമായി പ്രസിദ്ധീകരിച്ചു. പേറ്റന്റ് സഹകരണ ഉടമ്പടിയും മുകളിൽ പറഞ്ഞ യുഎസ് പേറ്റന്റും രണ്ട് ഇന്ത്യൻ പേറ്റന്റുകളും അദ്ദേഹം കൈവശപ്പെടുത്തിയിട്ടുണ്ട്, കൂടാതെ വിദ്യാർത്ഥികളെ അവരുടെ മാസ്റ്റർ, ഡോക്ടറൽ പഠനങ്ങളിൽ നയിക്കുകയും ചെയ്തു.
2003 ൽ നടന്ന 91-ാമത് ഇന്ത്യൻ സയൻസ് കോൺഗ്രസിന്റെ സെക്ഷണൽ സെക്രട്ടറിയായിരുന്നു ഡേ; 1999 ഫെബ്രുവരിയിൽ പിലാനിയിലെ ബിറ്റ്‌സിൽ നടന്ന റീകോംബിനന്റ് ഡി‌എൻ‌എ ടെക്നോളജിയെക്കുറിച്ചുള്ള ഇന്തോ - യുഎസ് സിമ്പോസിയം, ഡ്രഗ് ഡിസ്കവറിയിലെ അതിന്റെ ആപ്ലിക്കേഷൻ, ഡ്രഗ് ഡിസ്കവറിയുടെ മോളിക്യുലർ ബേസിസ്, നാഷണൽ ഇൻസ്റ്റിറ്റ്യൂട്ടിൽ നടന്ന മോളിക്യുലർ മോഡലിംഗ്, ഫാർമൻഫോർമാറ്റിക്സ് എന്നിവയെക്കുറിച്ചുള്ള 2005 -ലെ ഫാർമസ്യൂട്ടിക്കൽ എഡ്യൂക്കേഷൻ ആൻഡ് റിസർച്ചിന്റെ വർക്ക്ഷോപ്പുകളുമായി അദ്ദേഹം ബന്ധപ്പെട്ടു. 2006 ൽ ജേണൽ ഓഫ് ബയോഫാർമസ്യൂട്ടിക്സ് ആൻഡ് ബയോടെക്നോളജിയുടെ റീജിയണൽ അസോസിയേറ്റ് എഡിറ്ററായിരുന്നു അദ്ദേഹം. ഇപ്പോൾ പ്രവർത്തനരഹിതമായിരിക്കുന്ന ഓപ്പൺ പാരാസിറ്റോളജി ജേണൽ ഓഫ് ബെന്താം സയൻസ് പബ്ലിഷേഴ്‌സിന്റെയും നേച്ചർ പബ്ലിഷിംഗ് ഗ്രൂപ്പിന്റെ സയന്റിഫിക് റിപ്പോർട്ടുകളുടെയും എഡിറ്റോറിയൽ ബോർഡുകളിലെ മുൻ അംഗമാണ്. ഹിന്ദാവി പബ്ലിഷിംഗ് കോർപ്പറേഷന്റെ ജേണലായ മോളിക്യുലർ ബയോളജി ഇന്റർനാഷണലിന്റെ അമേരിക്കൻ ഡയബറ്റിസ് അസോസിയേഷന്റെ ഡയബറ്റിസ് ജേണൽ, ദി ഫാസെബ് ജേണൽ, മോളിക്യുലാർ മെഡിസിൻ ജേണൽ, എഫ്ഇബിഎസ് ലെറ്റേഴ്സ്, ജേണൽ ഓഫ് മോളിക്യുലർ സെൽ ബയോളജി, ആന്റിമൈക്രോബയൽ ഏജന്റുമാർ കീമോതെറാപ്പി, ബ്രിട്ടീഷ് ജേണൽ ഓഫ് ഫാർമക്കോളജി, താരതമ്യ ബയോകെമിസ്ട്രി, ഫിസിയോളജി, ബയോളജിക്കൽ തെറാപ്പി സംബന്ധിച്ച വിദഗ്ദ്ധ അഭിപ്രായം, ഇന്ത്യൻ ജേണൽ ഓഫ് മെഡിക്കൽ റിസർച്ച്, എക്സ്പിരിമെന്റൽ പാരാസിറ്റോളജി. ഓർക്കിഡ് കെമിക്കൽസ് ആൻഡ് ഫാർമസ്യൂട്ടിക്കൽ ലിമിറ്റഡ്, ടിസിജി ലൈഫ് സയൻസസ് (മുൻ ചെമ്പിയോടെക് റിസർച്ച് ഇന്റർനാഷണൽ), ഡിഎസ്എം ആന്റി ഇൻഫെക്റ്റീവ്സ് തുടങ്ങിയ ഫാർമസ്യൂട്ടിക്കൽ കമ്പനികളുടെ ഉപദേശകനായോ കൺസൾട്ടന്റായോ സേവനമനുഷ്ഠിച്ചിട്ടുണ്ട്.
അവാർഡുകളും ബഹുമതികളും
കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് 2003 ൽ അദ്ദേഹത്തിന് ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ ശാന്തി സ്വരൂപ് ഭട്നഗർ സമ്മാനം നൽകി അതേ വർഷം തന്നെ ബയോടെക്നോളജി വകുപ്പിന്റെ കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡും അദ്ദേഹത്തിന് ലഭിച്ചു, തുടർന്ന് 2005 ൽ ഇന്ത്യയുടെ ഫാർമസ്യൂട്ടിക്കൽ പ്രൊഡ്യൂസേഴ്‌സ് ഓർഗനൈസേഷന്റെ ഒപിപിഐ അവാർഡും ലഭിച്ചു. 2007 ൽ രണ്ട് പ്രമുഖ ഇന്ത്യൻ സയൻസ് അക്കാദമികളിൽ തിരഞ്ഞെടുക്കപ്പെട്ട ഫെലോ ആയി. നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ നാഷണൽ സയൻസ് അക്കാദമി. 2008 ൽ അദ്ദേഹത്തിന് രണ്ട് ബഹുമതികൾ ലഭിച്ചു: സെൻട്രൽ ഡ്രഗ് റിസർച്ച് ഇൻസ്റ്റിറ്റ്യൂട്ടിന്റെ, ബയോടെക്നോളജി വകുപ്പിന്റെ ജെ സി ബോസ് നാഷണൽ ഫെലോഷിപ്പ്. 2011 ൽ മദ്രാസ് ഡയബറ്റിസ് റിസർച്ച് ഫ .ണ്ടേഷന്റെ ഉദ്ഘാടന ഹോണർ പ്രഭാഷണ അവാർഡ് അദ്ദേഹത്തിന് ലഭിച്ചു. സൊസൈറ്റി ഓഫ് ബയോളജിക്കൽ കെമിസ്റ്റുകളുടെ ലൈഫ് അംഗം കൂടിയാണ് അദ്ദേഹം.
കൂടുതൽ വായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:കൊൽക്കത്ത സർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:1961-ൽ ജനിച്ചവർ
അലൂമിനിയം നൈട്രേറ്റ്
അലൂമിനിയം, നൈട്രിക് ആസിഡ് എന്നിവ ചേർന്നുണ്ടാകുന്ന ഒരു ലവണമാണ് അലുമിനിയം നൈട്രേറ്റ് (Al(NO3)3·9H2O). വെളുത്ത, വെള്ളത്തിൽ ലയിക്കുന്ന പരൽ  രൂപത്തിൽ കാണപ്പെടുന്നു.
തയ്യാറാക്കൽ
അലുമിനിയം ഒരു പാസിവേഷൻ ലെയറായി മാറുന്നതിനാൽ സാന്ദ്രീകൃത നൈട്രിക് ആസിഡുള്ള പ്രതിപ്രവർത്തനത്തിലൂടെ അലുമിനിയം നൈട്രേറ്റ് സമന്വയിപ്പിക്കാൻ കഴിയില്ല.
അലുമിനിയം സൾഫേറ്റും ബാരിയം, സ്ട്രോൺഷ്യം, കാൽസ്യം, വെള്ളി അല്ലെങ്കിൽ ഈയം പോലുള്ള അനുയോജ്യമായ ഒരു കാറ്റേഷനോടുകൂടി ഒരു നൈട്രേറ്റ് സാൾട്ടും തമ്മിലുള്ള ഒരു മെറ്റാറ്റിസിസ് പ്രവർത്തനത്തിലൂടെയും അലുമിനിയം നൈട്രേറ്റ് തയ്യാറാക്കാം. ഉദാ:
Al2(SO4)3 + 3 Ba(NO3)2 → 2 Al(NO3)3 + 3 BaSO4.
ഉപയോഗങ്ങൾ
അലുമിനിയം നൈട്രേറ്റ് ശക്തമായ ഓക്സിഡൈസിംഗ് ഏജന്റാണ്. ടാനിംഗ് ലെതർ, ആന്റിപെർസ്പിറന്റുകൾ, കോറോൺ ഇൻഹിബിറ്ററുകൾ, യുറേനിയം വേർതിരിച്ചെടുക്കൽ, പെട്രോളിയം ശുദ്ധീകരണം എന്നിവയിലും ഒരു നൈട്രേറ്റിംഗ് ഏജന്റായും ഇത് ഉപയോഗിക്കുന്നു.
നോൺ‌ഹൈഡ്രേറ്റിനും മറ്റ് ജലാംശം കൂടിയ അലുമിനിയം നൈട്രേറ്റുകൾക്കും ധാരാളം പ്രയോഗങ്ങളുണ്ട്. ഇൻസുലേറ്റിംഗ് പേപ്പറുകൾ തയ്യാറാക്കുന്നതിനും കാഥോഡ് റേ ട്യൂബ് ചൂടാക്കൽ ഘടകങ്ങളിലും ട്രാൻസ്ഫോർമർ കോർ ലാമിനേറ്റുകളിലും അലുമിന ഉത്പാദിപ്പിക്കാൻ ഈ ലവണങ്ങൾ ഉപയോഗിക്കുന്നു. ആക്ടിനൈഡ് മൂലകങ്ങൾ വേർതിരിച്ചെടുക്കുന്നതിനും ഉപയോഗിക്കുന്നു.
ലബോറട്ടറിയിലും ക്ലാസ് റൂമിലും ഇത് പ്രതിപ്രവർത്തനം പരീക്ഷിക്കുന്നതിന് ഉപയോഗിക്കുന്നു
അവലംബം
വർഗ്ഗം:ഓക്സീകാരികൾ വർഗ്ഗം:ഡെലിക്വസെന്റുകൾ വർഗ്ഗം:നൈട്രേറ്റുകൾ വർഗ്ഗം:അലൂമിനിയം സം‌യുക്തങ്ങൾ
മുണ്ടക്കയം ഗ്രാമപഞ്ചായത്ത്
കോട്ടയം ജില്ലയിലെ കാഞ്ഞിരപ്പള്ളി താലൂക്കിൽ കാഞ്ഞിരപ്പള്ളി ബ്ളോക്കിൽ മുണ്ടക്കയം, ഇടക്കുന്നം, എരുമേലി വടക്ക് വില്ലേജ് ഉൾപ്പെടുന്ന ഗ്രാമപഞ്ചായത്താണ് 56 ചതുരശ്ര കിലോമീറ്റർ വിസ്തീർണ്ണമുള്ള മുണ്ടക്കയം ഗ്രാമപഞ്ചായത്ത്.
അവലംബം
വർഗ്ഗം: കോട്ടയം ജില്ലയിലെ ഗ്രാമപഞ്ചായത്തുകൾ
ഗായത്രി രാജപത്നി
ഗായത്രി രാജപത്നി (ഏകദേശം 1276? -1350) മജപഹിത് സ്ഥാപകനും ആദ്യ രാജാവായിരുന്ന കെർതരാജസ ജയവർധനയുടെ പത്നിയും രാജ്ഞിയും മജപഹിതിൻറെ അടുത്ത രാജ്ഞിയുമായ ത്രിഭുവന വിജയതുംഗദേവിയുടെ അമ്മയും ആയിരുന്നു. ഒരു ബുദ്ധമത ഭക്തയായ അവർ സിങ്ങസാരി രാജാവായ കെർടാനെഗരയുടെ ഏറ്റവും ഇളയ മകളും മജപഹിത് കൊട്ടാരത്തിനുള്ളിൽ ഏറ്റവും സ്വാധീനമുള്ള ഒരു വ്യക്തിയുമായിരുന്നു. പിന്നീട് മജപഹിത് രാജസാ രാജവംശത്തിന്റെ രാജ്ഞി ആയി മാറി. പരമ്പരാഗതമായി അസാധാരണമായ സൌന്ദര്യവും വശ്യതയും, ജ്ഞാനവും, ബുദ്ധിയും ഉള്ള ഒരു രാജ്ഞിയായി അവരെ വിശേഷിപ്പിച്ചിരിക്കുന്നു.
മുൻകാലജീവിതം
ഗായത്രി സിങ്ങാസരി സാമ്രാജ്യത്തിന്റെ തലസ്ഥാനമായ കുടരാജ (കിഴക്കൻ ജാവ) തുമപ്പേൽ കൊട്ടാരത്തിൽ രാജകുമാരിയായി വളർന്നു, ഹിന്ദു ദേവസ്‌തുതി മന്ത്രങ്ങളുടെയും ദേവതയായ ഗായത്രിയിൽ നിന്നാണ് ഈ പേര് അവർക്ക് നൽകിയത്. കിർത്താനെഗര രാജാവിന്റെ ഏറ്റവും ഇളയ മകളായിരുന്നു അവർ. ത്രിഭുവനേശ്വരി, പ്രജ്നപരമിത, നരേന്ദ്ര ദുഹിത എന്നിവർ സഹോദരങ്ങളാണ്. കെർടാനെഗാരയ്ക്ക് അവകാശിയായി ഒരു മകനില്ലായിരുന്നു. പകരം സിങ്ങാസരിയിലെ നാലു രാജകുമാരികളായി അദ്ദേഹത്തിന് നാല് പെൺമക്കളാണുണ്ടായിരുന്നത്. കിർത്താനെഗര രാജാവ് താന്ത്രികബുദ്ധമതം അനുഷ്ഠിച്ചിരുന്ന ഒരു ഭക്തൻ എന്ന നിലയിൽ പ്രശസ്തനായിരുന്നു. ഗായത്രി ബുദ്ധമത ചിന്തകളെ ഉൾക്കൊള്ളുകയും തുടർന്ന് ബുദ്ധമതത്തെ പിന്തുടരുകയും ചെയ്തു. ഗായത്രിയുടെ മൂത്ത സഹോദരി ത്രിഭുവനേശ്വരി രാജകുമാരി നാരാര്യ സംഗ്രാമവിജയ (റാഡൻ വിജയ)യെ വിവാഹനിശ്ചയം നടത്തിയിരുന്നു. അദ്ദേഹം കെർടാനെഗാരയുടെ കുടുംബത്തിന്റെ ദീർഘകാല ബന്ധുവായിരുന്നു. സാഹിത്യ, സാമൂഹ്യ, രാഷ്ട്രീയ, മത വിഷയങ്ങളിൽ ശ്രദ്ധേയനായ ഒരു വിദ്യാർത്ഥി ആയി ഗായത്രിയെ പരാമർശിച്ചിരിക്കുന്നു.
തെക്കുകിഴക്കൻ ഏഷ്യൻ പുരാവസ്തുശാസ്ത്രത്തിന്റെയും ചരിത്രത്തിന്റെയും ഫ്രഞ്ച് പണ്ഡിതനും ആയ ജോർജ്ജ് കോഡീസിന്റെ അഭിപ്രായത്തിൽ രാഡൻ വിജയ, ഗായത്രി രാജപത്നി എന്നിവർ ജയകത്വാങ് കലാപത്തിനു മുന്നിൽ വിവാഹിതരായെങ്കിലും കലാപസമയത്ത് ഗായത്രി കൊല്ലപ്പെട്ടു.
1293-ൽ മംഗോൾ സേനയുടെ സഹായത്തോടെ റാഡൻ വിജായ കെദിരിയിലെ ജയകത്വാങ് സേനകളെ നശിപ്പിച്ചു. ഒടുവിൽ ഗായത്രിയെ മോചിപ്പിച്ചു. രാജകുമാരൻ നാര്യരി സംഗ്രാമ വിജയ 1293 നവംബറിൽ രാജാവായ കേർതരാജസ ജയവർധന എന്ന പേരിൽ കിരീടധാരണം നടക്കുന്നതിനോടൊപ്പം മജപഹിത് സാമ്രാജ്യം സ്ഥാപിച്ചു. അദ്ദേഹം ഗായത്രിയെ ഭാര്യയായി സ്വീകരിച്ചു. ഗായത്രിയുടെ സഹോദരിമാരായ പ്രജനപാരമിത, നരേന്ദ്ര ദുഹിത, എന്നിവരും കെർടാനെഗാരയുടെ പുത്രിമാരെല്ലാം തന്നെ അദ്ദേഹത്തിൻറെ ഭാര്യമാരായിതീർന്നു.
രാജപത്നിയായ ജീവിതം
കേർതാരാജാസയുടെ അഞ്ചു ഭാര്യമാരിൽ ഒരാളായിരുന്നു ഗായത്രി. ഗായത്രിയുടെ മൂന്നു സഹോദരിമാരല്ലാതെ, സിങസാരിയിലെ രാജകുമാരിമാരായ കെർടാനെഗാരയുടെ പുത്രിമാരും അദ്ദേഹത്തിൻറെ ഭാര്യമാരായിരുന്നു. മലയ ധർമ്മാശ്രയയുടെ രാജകുമാരിയായ ദാരാ പെടക് കെർടരാജ്സ ഭാര്യയായി സ്വീകരിക്കുകയും ഇന്ദ്രേശ്വരി എന്ന് നാമകരണം ചെയ്യുകയും ചെയ്തു. ഈ രാജഞിമാരിൽ ഗായത്രിയും ഇന്ദ്രേശ്വരിയും മാത്രമാണ് കേർതാരാജാസയുടെ കുട്ടികളെ പ്രസവിച്ചത്. കേർതാരാജാസയുടെ ആദ്യ ഭാര്യയായ ത്രിഭുവനേശ്വരിയും മറ്റു ഭാര്യമാരും മച്ചിമാരായിരുന്നുവെന്ന് കരുതുന്നു. ഇന്ദ്രേശ്വരി കേർത്തരാജാസന് ഒരു മകനെ ജനിപ്പിച്ചു. അങ്ങനെ ജയനേഗര ഒരു അവകാശി ആയി. ഗായത്രി അദ്ദേഹത്തിന് രണ്ട് പെൺമക്കളെ പ്രസവിച്ചു. ത്രിഭുവന വിജയതുങ്ഗാദേവി, രാജദേവി. പുരാവൃത്തത്തിൽ ഗായത്രി കെർതരാജാസയുടെ പ്രിയപ്പെട്ടതായിരുന്നുവെന്ന് പരാമർശിക്കുന്നു. അങ്ങനെ അവൾക്ക് "രാജപത്നി" അല്ലെങ്കിൽ "രാജയുടെ (രാജാവിന്റെ) ഭാര്യ അല്ലെങ്കിൽ പങ്കാളി" എന്ന പുതിയ പേര് ലഭിച്ചു. വളരെയധികം പൊരുത്തമുള്ളതായി ദമ്പതികളെ പുകഴ്ത്തുന്നു. കൂടാതെ സ്വർഗ്ഗവാസിയായ ദമ്പതികളായ ശിവന്റെയും പാർവതിയുടെയും അവതാരമായി താരതമ്യപ്പെടുത്തുന്നു. മലയു ധർമ്മസ്രയ വംശത്തിലെ ജയനേഗരയുടെ കസിൻ ആദിത്യവർമ്മനോട് അവൾക്ക് താൽപ്പര്യമുണ്ടെന്ന് തോന്നുന്നു. അവർ ആദിത്യവർമ്മന്റെ വിദ്യാഭ്യാസത്തിലും കരിയർ വികസനത്തിലും ശ്രദ്ധാപൂർവ്വം കാണുകയും ആദിത്യവർമ്മന്റെ സ്പോൺസറും രക്ഷാധികാരിയുമായി.
കൊട്ടാരത്തിനുള്ളിലെ മജാപഹിത് ആന്തരിക വൃത്തത്തിന്റെ സ്വാധീനമുള്ള തറവാട്ടമ്മയെന്ന നിലയിൽ ഗായത്രി തന്റെ രണ്ടാനച്ഛൻ ജയനേഗരയുടെ ഭരണകാലത്ത് ഡൗവാഗർ രാജ്ഞിയായി പ്രത്യക്ഷമാവുന്നു. ഈ വർഷങ്ങളിൽ അവർ ഗജാ മാഡയുടെ കരിയറിന്റെ ഉയർച്ചയ്ക്ക് മേൽനോട്ടം വഹിച്ചു. ഒരുപക്ഷേ അദ്ദേഹത്തിന്റെ സ്പോൺസർ, രക്ഷാധികാരി, സംരക്ഷക എന്നിവയായിത്തീർന്നു. ഗജാ മാഡയെ മകളായ ത്രിഭുവന വിജയതുങ്ഗാദേവിയുടെ വിശ്വസ്തനായ ഒരു ഉദ്യോഗസ്ഥനായി നിയമിച്ചു.
സൗന്ദര്യമത്സരം
സൗന്ദര്യമത്സരം എന്നത് മത്സരാർത്ഥികളുടെ ശാരീരിക സവിശേഷതകളെ വിഭജിക്കുന്നതിലും റാങ്കുചെയ്യുന്നതിലും പരമ്പരാഗതമായി ശ്രദ്ധ കേന്ദ്രീകരിച്ച ഒരു മത്സരമാണ്, എന്നിരുന്നാലും മിക്ക മത്സരങ്ങളും വ്യക്തിത്വ സവിശേഷതകൾ, ബുദ്ധി, കഴിവ്, വിവിധ വിഷയങ്ങളിൽ ജഡ്ജിമാരുടെ ചോദ്യങ്ങൾക്ക് ഉത്തരം നൽകാനുള്ള കഴിവ് എന്നിവ വിഭജിച്ച മാനദണ്ഡമായ വിഷയങ്ങളിൽ ഉൾക്കൊള്ളുന്നു. ബിഗ് ഫോർ അന്താരാഷ്ട്ര സൗന്ദര്യമത്സരങ്ങൾ പോലുള്ള സ്ത്രീകൾക്കുള്ള മത്സരങ്ങളെയാണ് ഈ പദം പ്രധാനമായും സൂചിപ്പിക്കുന്നത്.
സൗന്ദര്യമത്സരങ്ങൾ പൊതുവെ മൾട്ടി-ടയർ ആണ്, പ്രാദേശിക മത്സരങ്ങൾ പീന്നീട് വലിയ മത്സരങ്ങളിൽ പങ്കെടുക്കുന്നു. ഉദാഹരണത്തിന്, അന്താരാഷ്ട്ര മത്സരങ്ങൾക്ക് നൂറുകണക്കിന് അല്ലെങ്കിൽ ആയിരക്കണക്കിന് പ്രാദേശിക മത്സരങ്ങളുണ്ട്. കുട്ടികളുടെ സൗന്ദര്യമത്സരങ്ങൾ പ്രധാനമായും സൗന്ദര്യം, വസ്ത്രങ്ങൾ, സ്‌പോർട്‌സ് വെയർ മോഡലിംഗ്, കഴിവുകൾ, വ്യക്തിഗത അഭിമുഖങ്ങൾ എന്നിവയിൽ ശ്രദ്ധ കേന്ദ്രീകരിക്കുന്നു. മുതിർന്നവടെയും കൗമാരക്കാരുടെയും ആയ മത്സരങ്ങൾ മേക്കപ്പ്, ഹെയർ, ഗൗൺസ്, സ്വിം‌സ്യൂട്ട് മോഡലിംഗ്, വ്യക്തിഗത അഭിമുഖങ്ങൾ എന്നിവയിൽ ശ്രദ്ധ കേന്ദ്രീകരിക്കുന്നു. സൗന്ദര്യമത്സരത്തിലെ വിജയിയെ പലപ്പോഴും സൗന്ദര്യ രാജ്ഞി എന്ന് വിളിക്കുന്നു. മത്സരാർത്ഥികളുടെ റാങ്കിംഗിനെ പ്ലെയ്‌സ്‌മെന്റുകൾ എന്ന് വിളിക്കുന്നു.
സൗന്ദര്യമത്സരങ്ങളുടെ സാധ്യമായ അവാർഡുകളിൽ ശീർഷകങ്ങൾ, ടിയാരസ് അല്ലെങ്കിൽ കിരീടങ്ങൾ, സാഷുകൾ, ചെങ്കോലുകൾ, സേവിംഗ്സ് ബോണ്ടുകൾ, സ്കോളർഷിപ്പുകൾ, സമ്മാന തുക എന്നിവ ഉൾപ്പെടുന്നു. ചില മത്സരങ്ങൾ കോളേജ് സ്കോളർഷിപ്പ്, വിജയിക്കോ ഒന്നിലധികം റണ്ണേഴ്സ് അപ്പിനോ നൽകുന്നു.
ആദ്യകാലങ്ങളിൽ
സ്കോട്ട്ലൻഡിൽ ഒരു മധ്യകാല ജോസ്റ്റ് വീണ്ടും നടപ്പിലാക്കുന്നതിന്റെ ഭാഗമായി, 1839 ലെ എഗ്ലിന്റൺ ടൂർണമെന്റിൽ ആർക്കിബാൾഡ് മോണ്ട്ഗോമറിയും എഗ്ലിന്റന്റെ പതിമൂന്നാമത് ഏൾ-ഉം സംഘടിപ്പിച്ച സൗന്ദര്യമത്സരം നടന്നു. സോമർസെറ്റിലെ ഡച്ചസ് ജോർജിയാന സീമോർ, സോമർസെറ്റിലെ പന്ത്രണ്ടാമത്തെ ഡ്യൂക്ക് എഡ്വേർഡ് സീമോർ, കരോലിൻ നോർട്ടന്റെ സഹോദരി എന്നിർ മത്സരത്തിലെ വിജയികളായി.
സംരംഭകൻ, ഫിനാസ് ടെയ്‌ലർ ബാർനം 1854-ൽ തന്റെ ആദ്യത്തെ ആധുനിക അമേരിക്കൻ മത്സരം അരങ്ങേറി, പക്ഷേ പൊതുജനങ്ങളുടെ പ്രതിഷേധത്തെ തുടർന്ന് അദ്ദേഹത്തിന്റെ സൗന്ദര്യമത്സരം അവസാനിപ്പിച്ചു.
ദേശീയ മത്സരങ്ങൾ
സൗന്ദര്യമത്സരങ്ങൾ 1880-കളിൽ കൂടുതൽ പ്രചാരത്തിലായി. 1888 ൽ ബെൽജിയത്തിലെ സ്പായിൽ നടന്ന ഒരു മത്സരത്തിൽ 18 വയസുള്ള ക്രിയോൾ മത്സരാർത്ഥിക്ക് 'ബ്യൂട്ടി ക്വീൻ' എന്ന പദവി ലഭിച്ചു. പങ്കെടുക്കുന്നവരെല്ലാം പ്രവേശിക്കാൻ യോഗ്യത നേടുന്നതിന് ഒരു ഫോട്ടോയും സ്വയം ഒരു ഹ്രസ്വ വിവരണവും നൽകേണ്ടതുണ്ട്, കൂടാതെ 21 പേരുടെ അന്തിമ തിരഞ്ഞെടുപ്പ് ഒരു ഔദ്യോഗിക പാനൽ വിഭജിച്ചു. അത്തരം സംഭവങ്ങൾ മാന്യമായി കണക്കാക്കപ്പെട്ടിരുന്നില്ല. 1921-ൽ നടന്ന ആദ്യത്തെ ആധുനിക "മിസ് അമേരിക്ക" മത്സരത്തോടെ സൗന്ദര്യമത്സരങ്ങൾ കൂടുതൽ മാന്യമായി കണക്കാക്കപ്പെട്ടു.
ന്യൂ ജേഴ്സിയിലെ അറ്റ്ലാന്റിക് സിറ്റിയിലേക്ക് വിനോദസഞ്ചാരികളെ വശീകരിക്കുന്നതിനുള്ള ഒരു മാർഗ്ഗമായി 1921-ൽ ഒരു പ്രാദേശിക വ്യവസായി സംഘടിപ്പിച്ച മിസ് അമേരിക്ക മത്സരമാണ് ഇന്നും പ്രവർത്തിച്ചുകൊണ്ടിരിക്കുന്ന ഏറ്റവും പഴയ മത്സരം. ഒരു ലക്ഷത്തിലധികം ആളുകൾ പങ്കെടുത്ത "ഇന്റർ-സിറ്റി ബ്യൂട്ടി" മത്സരത്തിൽ പ്രാദേശിക പത്ര സൗന്ദര്യ മത്സരങ്ങളിലെ വിജയികളെ മത്സരാർത്ഥി ആതിഥേയത്വം വഹിച്ചു. വാഷിംഗ്‌ടൺ, ഡി.സിയിലെ പതിനാറുകാരിയായ മാർഗരറ്റ് ഗോർമാൻ 1921-ൽ മിസ്സ് അമേരിക്കയായി കിരീടമണിഞ്ഞു, ജനപ്രീതിയിലും സൗന്ദര്യമത്സരത്തിലും വിജയിക്കുകയും 100 ഡോളർ വിജയിക്കുകയും ചെയ്തു.
അന്താരാഷ്ട്ര മത്സരങ്ങൾ
1920 മെയ് മാസത്തിൽ ടെക്സസിലെ ഗാൽവെസ്റ്റണിലെ പ്രൊമോട്ടർ സി.ഇ. ബാർഫീൽഡ് ദ്വീപിൽ "സ്പ്ലാഷ് ഡേ" എന്ന പേരിൽ ഒരു പുതിയ പരിപാടി സംഘടിപ്പിച്ചു. ഇവന്റിൽ "ബാത്ത് ഗേൾ റെവ്യൂ" മത്സരം അതിന്റെ ആകർഷണങ്ങളുടെ കേന്ദ്രബിന്ദുവായി അവതരിപ്പിച്ചു. നഗരത്തിലെ വേനൽക്കാല വിനോദസഞ്ചാര സീസണിന്റെ തുടക്കമായിരുന്നു ഇത്, ഇത് വർഷം തോറും മുന്നോട്ട് കൊണ്ടുപോയി. ഇവന്റ് ടെക്സസിന് പുറത്ത് പെട്ടെന്നുതന്നെ അറിയപ്പെട്ടു, 1926 മുതൽ ലോകത്തിലെ ആദ്യത്തെ അന്താരാഷ്ട്ര മത്സരം ചേർത്തു, ഇത് അന്താരാഷ്ട്ര മത്സരമായ പുൾക്രിതുഡ് എന്നറിയപ്പെട്ടു. ഈ മത്സരം ആധുനിക മത്സരങ്ങൾക്ക് ഒരു മാതൃകയായിരുന്നെന്ന് പറയപ്പെടുന്നു. ഇംഗ്ലണ്ട്, റഷ്യ, തുർക്കി, തുടങ്ങി നിരവധി രാജ്യങ്ങളിൽ നിന്നുള്ള മത്സരാർത്ഥികൾ ഇതിൽ പങ്കെടുത്തു. അക്കാലത്ത് അവാർഡ് ലഭിച്ചത് "മിസ്സ് യൂണിവേഴ്സ്" എന്ന പദത്തിലാണ്. സാമ്പത്തിക മാന്ദ്യം കാരണം 1932 ൽ അമേരിക്കയിൽ ഇവന്റ് നിർത്തലാക്കി (അന്താരാഷ്ട്ര മത്സരം ഹ്രസ്വമായി ബെൽജിയത്തിൽ പുനരുജ്ജീവിപ്പിച്ചു).
രണ്ടാം ലോക മഹായുദ്ധത്തിനുശേഷം
1948-ൽ മോൺ‌ട്രിയലിൽ‌ നടന്ന സൗന്ദര്യ മത്സരം മിസ് അമേരിക്ക മത്സരത്തിന്റെ ജനപ്രീതി മറ്റ് സംഘടനകളെ 1950-കളിലും അതിനുശേഷവും സമാനമായ മത്സരങ്ങൾ നടത്താൻ പ്രേരിപ്പിച്ചു. ചിലത് പ്രാധാന്യമർഹിക്കുന്നവയും മറ്റുള്ളവ, ദേശീയ ഡോനട്ട് ക്വീൻ മത്സരം പോലുള്ള തുച്ഛവുമാണ്. മിസ്സ് വേൾഡ് മത്സരം 1951 ൽ ആരംഭിച്ചു, മിസ് യൂണിവേഴ്സ് 1952 ൽ ആരംഭിച്ചു. 1960-ൽ മിസ് ഇന്റർനാഷണൽ ആരംഭിച്ചു. 1968 ൽ ആരംഭിച്ച മിസ്സ് ഏഷ്യ പസഫിക് ഇന്റർനാഷണൽ ഏഷ്യയിലെ ആദ്യത്തേതും ഏറ്റവും പഴയതുമായ സൗന്ദര്യമത്സരമാണ്. മിസ്സ് അമേരിക്ക മത്സരത്തിൽ നിന്ന് ആഫ്രിക്കൻ അമേരിക്കൻ സ്ത്രീകളെ ഒഴിവാക്കിയതിന് മറുപടിയായാണ് 1968-ൽ മിസ്സ് ബ്ലാക്ക് അമേരിക്ക മത്സരം ആരംഭിച്ചത്. മിസ്സ് യൂണിവേഴ്സ് ഓർഗനൈസേഷൻ 14-19 പ്രായക്കാർക്കായി 1983 ൽ മിസ് ടീൻ യുഎസ്എ ആരംഭിച്ചു. പരിസ്ഥിതി സംരക്ഷണത്തെ സജീവമായി പ്രോത്സാഹിപ്പിക്കുന്നതിനുള്ള ഒരു ഫലപ്രദമായ ഉപകരണമായി സൗന്ദര്യമത്സര വിനോദ വ്യവസായത്തെ സംപ്രേഷണം ചെയ്യുന്ന 2001-ൽ മിസ് എർത്ത് ആരംഭിച്ചു. ഈ മത്സരങ്ങൾ ഇന്നും തുടരുന്നു.
സ്വിം‌സ്യൂട്ട് മത്സരം
മത്സരാർത്ഥികൾ സ്വിം‌സ്യൂട്ട് ധരിക്കേണ്ടതിന്റെ ആവശ്യകത വിവിധ മത്സരങ്ങളുടെ വിവാദപരമായ ഒരു വശമായിരുന്നു. 1946-ൽ ബിക്കിനി അവതരിപ്പിച്ചതിനുശേഷം വർദ്ധിച്ചുവരുന്ന ജനപ്രീതി വർദ്ധിച്ചതോടെ വിവാദം രൂക്ഷമായി. റോമൻ കത്തോലിക്കാ പ്രക്ഷോഭകർ കാരണം 1947-ൽ മിസ്സ് അമേരിക്ക മത്സരത്തിൽ ബിക്കിനി നിരോധിക്കപ്പെട്ടു. 1951-ൽ മിസ്സ് വേൾഡ് മത്സരം തുടങ്ങിയപ്പോൾ, വിജയിയെ ബിക്കിനിയിൽ കിരീടധാരണം ചെയ്തപ്പോൾ ഒരു പ്രതിഷേധം ഉയർന്നു. കിരീടധാരണം പാപമാണെന്ന് പയസ് പന്ത്രണ്ടാമൻ മാർപ്പാപ്പ അപലപിച്ചു, മതപാരമ്പര്യമുള്ള രാജ്യങ്ങൾ പ്രതിനിധികളെ പിൻവലിക്കുമെന്ന് ഭീഷണിപ്പെടുത്തി. ഭാവിയിലും മറ്റ് മത്സരങ്ങളിലും ബിക്കിനി നിരോധിച്ചു. 1990 കളുടെ അവസാനം വരെ അവ വീണ്ടും അനുവദിക്കപ്പെട്ടു, ബിക്കിനികൾ (അല്ലെങ്കിൽ പൊതുവെ നീന്തൽക്കുപ്പായങ്ങൾ) സാമൂഹികമായി അംഗീകരിക്കപ്പെടാത്ത രാജ്യങ്ങളിൽ ഫൈനലുകൾ നടന്നപ്പോൾ വിവാദമുണ്ടാക്കി. ഉദാഹരണത്തിന്, 2003-ൽ അഫ്ഗാനിസ്ഥാനിൽ നിന്നുള്ള വിഡാ സമദ്‌സായി ചുവന്ന ബിക്കിനിയിൽ മിസ്സ് എർത്ത് 2003 മത്സരത്തിൽ പങ്കെടുത്തപ്പോൾ ജന്മനാട്ടിൽ കോളിളക്കമുണ്ടാക്കി. അഫ്ഗാൻ സുപ്രീംകോടതി അവളെ അപലപിച്ചു, സ്ത്രീ ശരീരം പ്രദർശിപ്പിക്കുന്നത് ഇസ്ലാമിക നിയമത്തിനും അഫ്ഗാൻ സംസ്കാരത്തിനും വിരുദ്ധമാണെന്ന് പറഞ്ഞു. മത്സരം നടന്ന ബാലിയിൽ (ഇന്തോനേഷ്യ) ഇസ്ലാമിക പ്രതിഷേധം കാരണം 2013-ൽ മിസ്സ് വേൾഡ് മത്സരത്തിന്റെ നീന്തൽക്കുപ്പായം ഉപേക്ഷിച്ചു. 2014-ൽ മിസ്സ് വേൾഡ് മത്സരം അതിന്റെ മത്സരത്തിൽ നിന്ന് സ്വിം‌സ്യൂട്ട് മത്സരത്തെ ഒഴിവാക്കി.
പ്രധാന സൗന്ദര്യമത്സരങ്ങൾ
"സൗന്ദര്യമത്സരം" എന്ന പദം പ്രധാനമായും സ്ത്രീകൾക്കുള്ള മത്സരങ്ങളെയാണ് സൂചിപ്പിക്കുന്നത്. ഇതിൽ ഉൾപ്പെടുന്നത് വാർഷികമായി നടത്തിവരുന്ന മിസ്സ് വേൾഡ് മത്സരം (1951 ൽ എറിക് മോർലി സ്ഥാപിച്ചത്), മിസ് യൂണിവേഴ്സ് (1952 ൽ സ്ഥാപിതമായത്), മിസ് ഇന്റർനാഷണൽ (1960 ൽ സ്ഥാപിതമായത്), മിസ് എർത്ത് (2001 ൽ സ്ഥാപിതമായ പരിസ്ഥിതി അവബോധത്തോടെ). അവിവാഹിതരായ അല്ലെങ്കിൽ അവിവാഹിതരായ സ്ത്രീകൾക്കുള്ള ഏറ്റവും വലിയതും പ്രശസ്തവുമായ നാല് അന്താരാഷ്ട്ര സൗന്ദര്യമത്സരങ്ങളായ ബിഗ് ഫോർ മത്സരങ്ങളായി ഇവ കണക്കാക്കപ്പെടുന്നു.
വൈവിധ്യം
അന്താരാഷ്ട്ര സൗന്ദര്യമത്സരങ്ങൾക്ക് പുറമെ, ലോകമെമ്പാടുമുള്ള നിരവധി ചെറിയ മത്സരങ്ങൾ സൗന്ദര്യത്തിന്റെ വ്യത്യസ്ത ധാരണകൾ പ്രദർശിപ്പിക്കുന്നു. ചില സംസ്കാരങ്ങളിൽ നിന്ന് വ്യത്യസ്‌തമായ സൗന്ദര്യ രാജ്ഞികളെ തിരഞ്ഞെടുക്കുന്നതിനുള്ള മാനദണ്ഡങ്ങളുടെ ചില ഉദാഹരണങ്ങളിൽ മിസ് ഇന്ത്യൻ അമേരിക്കൻ മത്സരത്തിലെ ഇന്ത്യൻ ചരിത്രവും പരമ്പരാഗത കരക വൈദഗ്ദ്ധ്യവും, മിസ്സ് ഇന്ത്യ യുഎസ്എ മത്സരത്തിലെ ഇന്ത്യൻ വസ്ത്ര വിഭാഗവും "കറുപ്പ്" സൗന്ദര്യം "മിസ് ഹോവാർഡ് യൂണിവേഴ്സിറ്റി മത്സരത്തിൽ അംഗീകരിക്കപ്പെട്ടു. വിജയിയെ പലപ്പോഴും "അനുയോജ്യമായ" കമ്മ്യൂണിറ്റി അംഗത്തിന്റെ മാതൃകയായി കാണുന്നു. മത്സരങ്ങളിലൂടെ, പൊതുജനങ്ങൾക്ക് എങ്ങനെ സ്വയം അവതരിപ്പിക്കാമെന്നും ആത്മവിശ്വാസം അല്ലെങ്കിൽ സമനില പോലുള്ള ചില സ്വഭാവവിശേഷങ്ങൾ എങ്ങനെ വളർത്തിയെടുക്കാമെന്നും മത്സരാർത്ഥികൾക്ക് മനസ്സിലാക്കാൻ കഴിയും. ചില സാഹചര്യങ്ങളിൽ, കമ്മ്യൂണിറ്റിയെ പ്രതിനിധീകരിച്ച് ഒരു പ്രതിനിധിയായി പ്രവർത്തിക്കാൻ മത്സരാർത്ഥികളെ തിരഞ്ഞെടുക്കുന്നു. ഹോവാർഡ് സർവകലാശാലയിലെ ആഫ്രിക്കൻ അമേരിക്കൻ കമ്മ്യൂണിറ്റിയിൽ, തിരഞ്ഞെടുത്ത മിസ് ഹോവാർഡ് യൂണിവേഴ്സിറ്റി 1960 കൾക്ക് ശേഷമുള്ള ദശകങ്ങളിൽ പൗരാവകാശ പ്രസ്ഥാനത്തിന്റെ അഭിഭാഷകരായി സേവനമനുഷ്ഠിച്ചു. കൂടാതെ, അംഗോളയിൽ നടക്കുന്ന മിസ്സ് ലാൻഡ്‌മൈൻ മത്സരം ഖനന അപകടങ്ങൾക്ക് ഇരയായവർക്കായി അഭിഭാഷകരായി പ്രവർത്തിക്കാൻ ഇരകളെ അനുവദിക്കുന്നു.
അമേരിക്കയ്ക്ക് പുറത്തുള്ള രാജ്യങ്ങളിലെ സൗന്ദര്യമത്സരങ്ങളുടെ ആവിർഭാവം കൂടുതൽ ഉപഭോക്തൃ ജീവിതശൈലിയിലേക്ക് നയിക്കുന്ന സാമ്പത്തിക കുതിച്ചുചാട്ടവുമായി ബന്ധപ്പെട്ടിരിക്കുന്നുവെന്ന് ഗവേഷകർ അഭിപ്രായപ്പെടുന്നു. ഉദാഹരണത്തിന്, ഇന്ത്യയിൽ, 1996 മുതൽ 2000 വരെ, വ്യക്തിഗത പരിചരണ വ്യവസായം 25% വളർച്ച നേടി, മിസ്സ് ഇന്ത്യ മത്സരത്തിന് അപേക്ഷിക്കുന്ന സ്ത്രീകളുടെ എണ്ണം 1993 ൽ 1000 ആളുകളിൽ നിന്ന് 2001 ൽ 6500 ആയി ഉയർന്നു. കൂടാതെ, 2004 ൽ ചൈന 6 അന്താരാഷ്ട്ര സൗന്ദര്യമത്സരങ്ങൾക്ക് ആതിഥേയത്വം വഹിച്ചതിനുശേഷം, സൗന്ദര്യ വ്യവസായം ഈ പ്രദേശത്ത് സ്വാധീനം വർദ്ധിപ്പിച്ചു. അതേസമയം, രാജ്യത്തെ പ്രാദേശിക സൗന്ദര്യമത്സരങ്ങളുടെ എണ്ണം വർദ്ധിച്ചു.
നേട്ടങ്ങൾ
വ്യക്തിഗതവും പ്രൊഫഷണലുമായ എക്സ്പോഷർ വർദ്ധിപ്പിക്കുന്നതിനുള്ള വ്യക്തിഗത പ്രയത്നം, വ്യക്തിഗത വികസന നൈപുണ്യ പരിശീലനം നേടുക, നിങ്ങളുടെ കാഴ്ചപ്പാടും ലക്ഷ്യങ്ങളും ആശയവിനിമയം നടത്താനുള്ള അവസരങ്ങൾ നേടുക, സംക്ഷിപ്തവും കാര്യക്ഷമവും, നിങ്ങളുടെ സ്വയം-മിനിസ്ട്രേഷൻ വിശ്വാസവും ആത്മവിശ്വാസവും നേടുക. സമ്മർദ്ദത്തെയും നിരാശയെയും നേരിടാൻ പഠിക്കുന്നതിലൂടെ സമ്മർദ്ദം എങ്ങനെ കൈകാര്യം ചെയ്യാമെന്നും മത്സരങ്ങൾ നിങ്ങളെ പഠിപ്പിക്കുന്നു.
വിമർശനം
സൗന്ദര്യമത്സരങ്ങളുടെ വിമർശകർ വാദിക്കുന്നത്, ഇത്തരം മത്സരങ്ങൾ പെൺകുട്ടികളെയും സ്ത്രീകളെയും പ്രാഥമികമായി അവരുടെ ശാരീരിക രൂപത്തിന് വിലമതിക്കണമെന്ന ആശയത്തെ ശക്തിപ്പെടുത്തുന്നുവെന്നും ഫാഷൻ, സൗന്ദര്യവർദ്ധകവസ്തുക്കൾ, ഹെയർ സ്റ്റൈലിംഗ് എന്നിവയിൽ സമയവും പണവും ചെലവഴിച്ച് പരമ്പരാഗത സൗന്ദര്യ നിലവാരങ്ങളുമായി പൊരുത്തപ്പെടാൻ ഇത് സ്ത്രീകൾക്ക് കടുത്ത സമ്മർദ്ദം ചെലുത്തുന്നുവെന്നും വാദിക്കുന്നു. സൗന്ദര്യവർദ്ധക ശസ്ത്രക്രിയ പോലുള്ള ശാരീരിക സൗന്ദര്യത്തിനായുള്ള ഈ പരിശ്രമം ചില സ്ത്രീകളെ സ്വയം ഉപദ്രവിക്കുന്ന തരത്തിൽ ഭക്ഷണക്രമത്തിൽ ഏർപ്പെടാൻ പ്രേരിപ്പിക്കുന്നുവെന്ന് അവർ പറയുന്നു.
ലണ്ടൻ ഫെമിനിസ്റ്റ് നെറ്റ്‌വർക്ക് വാദിക്കുന്നത്, ശാക്തീകരണത്തിനുപകരം, സൗന്ദര്യമത്സരങ്ങൾ തികച്ചും വിപരീതമാണ്, കാരണം സ്ത്രീകളെ വസ്തുനിഷ്ഠവൽക്കരണത്തിന്റെ വിഷയമാക്കി സ്ത്രീകളുടെ മുഴുവൻ മനുഷ്യത്വത്തെയും അവർ നിഷേധിക്കുന്നു; സ്ത്രീയുടെ ഏക ലക്ഷ്യം ആകർഷകമായി കാണപ്പെടുക എന്ന ആശയത്തെ അവർ ശക്തിപ്പെടുത്തുന്നു.
സൗന്ദര്യമത്സരങ്ങളിൽ ഉന്നയിക്കപ്പെടുന്ന മറ്റൊരു വിമർശനം "മിത്ത് ഓഫ് ദി പെർഫെക്റ്റ് 10" എടുത്തുകാണിക്കുന്നതുപോലെ സൗന്ദര്യത്തെ അളക്കുന്ന രീതിയിലാണ്. റാങ്കിംഗ് മത്സരാർത്ഥികളിൽ സൗന്ദര്യം ഒരു സംഖ്യാ കോഫിഫിഷ്യന്റായി മാറുന്നു, മിസ് അമേരിക്ക പോലുള്ള രാജ്യവ്യാപകമായി നടക്കുന്ന സൗന്ദര്യമത്സരങ്ങളിൽ പോലും ഈ രീതിയിലുള്ള സ്കോറിംഗ് ഒരു സംവിധാനമായി തുടരുന്നു.
ഈ സംഭവങ്ങൾ‌ ഭാവിയിലെ കരിയർ‌ പാതകളിൽ‌ ഉപയോഗപ്രദമാണെന്ന് തെളിയിക്കുന്ന ഇന്റർ‌പർ‌സണൽ‌ കമ്മ്യൂണിക്കേഷൻ‌സ്, സ്വയം-ഉറപ്പ്, പൊതു സംസാരം എന്നിവ പോലുള്ള കഴിവുകളെ ശക്തിപ്പെടുത്തുന്നുവെന്ന് ഗവേഷകർ‌ അഭിപ്രായപ്പെടുന്നു.